text:
कलकत्ता : बीतल रवि महानगरक मैथिली साहित्यकार लोकनि लेल बेस व्यस्तताक रहल. बुकफेयरक अंतिम दिन जे छल. मिलनमेला मैदानक भीड़ दुर्गापूजा पंडालक भीड़ टटका क' गेल. प्रशासनक इंतजाम नीक छल जे पार्कमे प्रवेश आ निकास सुगमतासं संभव भ' सकल. एही भीड़क मध्य साहित्य अकादेमीक स्टालक आगां युवा नाटककार ओ साहित्य अकादेमीसं पुरस्कृत आनंद कुमार झा केर अध्यक्षतामे मैथिली काव्य गोष्ठी 'अकासतर बैसकी' आयोजित छल. अकासतर बैसकीक ई दोसर आयोजन छल. एहिमे 9 गोट मैथिली कवि अपन रचना पढ़लनि आ कवितापर नमहर चर्च भेल.
दिनक 1 बजेसं शुरू भेल एहि गोष्ठीमे अशोक झा 'भोली' अपन रचल पहिल कविता पढलनि त' विजय इस्सर, आनंद कुमार झा ओ रामकुमार मिश्र गोष्ठीमे पहिल खेप कविता पढलनि. भास्कर झा, चन्दनकुमार झा, मिथिलेश कुमार झा ओ रूपेश त्योंथ अपन रचना सुनओलनि. जेनाकि एहि गोष्ठीक आचार छै, रूपेश त्योंथ केर कविता अशोक झा 'भोली' गेलनि त' मनोज शांडिल्य केर कविता जे मेल द्वारा पठाओल गेल छल, रूपेश त्योंथ पढ़लनि.
मैथिली गजलकार राजीव रंजन मिश्र गोष्ठीक समापनसं पहिने लगातार गजल पढलनि आ गजलपर किछु खन चर्चा-परिचर्चा सेहो भेल. गजलक आनंद लैत आनंद कुमार झा उदगार व्यक्त केलनि जे एहन गोष्ठीमे भाग ल' धन्य छी आ एहिसं जुड़ल रहब.
अकासतर गोष्ठीक समापनक पश्चात कवि लोकनि मेला देखलाह, पोथी किनलाह आ फेर संपर्क दिस विदा भेलाह. ज्ञात हो जे 'संपर्क' साहित्यिक गोष्ठी छै जे मासक दोसर रविकें आयोजित होइ छै.
मध्य कोलकाता स्थित नवीन प्रकाशन कार्यालयमे साँझ पांच बजेसं साहित्यिक गोष्ठी शुरू भेल. एहिमे नवीन चौधरी, डॉ. योगेन्द्र पाठक 'वियोगी', आनंद कुमार झा, गंगा झा, नबोनारायण मिश्र, आमोद कुमार झा, राजीव रंजन मिश्र, चन्दन कुमार झा, दयाशंकर मिश्र, मिथिलेश कुमार झा, उमाकांत झा 'बक्शी' आदि साहित्यिक लोकनि भाग लेलनि. ई लोकनि टटका रचना पढलनि जकर त्वरित समीक्षा कएल गेल. एहि गोष्ठीक टिप्पणी रचना आ रचनाकार लेल बेस लाभप्रद होइए.
(रिपोर्ट : मिथिमीडिया ब्यूरो)
Tags: हालचाल हालचाल : एहिपार


c: text/html

text:
> साग-अंकुरी सं पारण आइ
कलकत्ता. मिथिला मे एक सं एक पावनि अछि. कही त' पावनि-पावनि करैत साल कटैत अछि. नाना प्रकारक पावनि मे किछु एहनो अछि जे सोझे श्रद्धा विभोर करैत अछि. सभ पावनिक कोनो ने कोनो अर्थ होइत छैक. मायक अगाध सिनेहक प्रतीक अछि जितिया. ई पावनि माय अपन संतानक दीर्घायु लेल करैत अछि. आसिन मासक कृष्णपक्ष केर प्रदोषकाल-व्यापिनी अष्टमीक दिन माय अपन संतानक दीर्घायु, स्वास्थ्य आ सम्पन्नता हेतु ई व्रत करैत अछि. मिथिला मे एहि पावनिक बेस मान्यता अछि. एहि सं जुडल कथा सेहो अछि. एहि पावनि मे माय निर्जला उपास करैत अछि. पितराइन खुआओल जाइत अछि. मरुआ रोटी ओ माछ खयबाक प्रथा अछि. भोरहरबा मे ओठगन कयल जाइत अछि. मिथिलानी अपन संतानक दिर्घायुक कामना सं सभ वर्ष ई उपास करैत छथि. आइ साग अंकुरी सं पारण कयल गेल.
कलकत्ता. मिथिला मे एक सं एक पावनि अछि. कही त' पावनि-पावनि करैत साल कटैत अछि. नाना प्रकारक पावनि मे किछु एहनो अछि जे सोझे श्रद्धा विभोर करैत अछि. सभ पावनिक कोनो ने कोनो अर्थ होइत छैक. मायक अगाध सिनेहक प्रतीक अछि जितिया. ई पावनि माय अपन संतानक दीर्घायु लेल करैत अछि. आसिन मासक कृष्णपक्ष केर प्रदोषकाल-व्यापिनी अष्टमीक दिन माय अपन संतानक दीर्घायु, स्वास्थ्य आ सम्पन्नता हेतु ई व्रत करैत अछि. मिथिला मे एहि पावनिक बेस मान्यता अछि. एहि सं जुडल कथा सेहो अछि. एहि पावनि मे माय निर्जला उपास करैत अछि. पितराइन खुआओल जाइत अछि. मरुआ रोटी ओ माछ खयबाक प्रथा अछि. भोरहरबा मे ओठगन कयल जाइत अछि. मिथिलानी अपन संतानक दिर्घायुक कामना सं सभ वर्ष ई उपास करैत छथि. आइ साग अंकुरी सं पारण कयल गेल.
(मिथिमीडिया डेस्क)
Tags: पावनि-तिहार

robotstxt: allowed

filter: keep


text:
जेना-जेना लोकक जीवन स्तर मे सुधार भेल जा रहल छै, तेना-तेना टैलेंटेड लोकक कमी देखल जा रहल छै. एहि कें ल' जापान सबसं बेसी चिंता मे अछि. शिक्षित लोक बढ़ल अछि मुदा दीक्षित लोकक खूब अभाव देखल जा रहल अछि. एखन चीनक स्थिति तइयो आन देशक तुलना मे नीक अछि.
बीतल 12 साल मे प्रतिभाक सबसं बेसी कमी देखल जा रहल छै. भारत प्रभावित शीर्ष 10 देश में शामिल अछि. सर्वे मे सोझां आएल अछि जे भारतक 56 प्रतिशत कंपनी कें खाली पद भरबा मे बेस दिक्कत भ' रहल छै. एहि सर्वे मे विश्व भरिक 40,000 कंपनी कें राखि क' देखल गेल अछि. वैश्विक मामिला मे 45 प्रतिशत कंपनी कें खाली पद भरबा मे दिक्कत भ' रहल छै.
प्रतिभाक कमी सं जूझि रहल शीर्ष दस देश मे हांगकांग (76 प्रतिशत), बुलगारिया (68 प्रतिशत), तुर्की (66 प्रतीत), यूनान (61 प्रतिशत), सिंगापुर (56 प्रतिशत) आ स्लोवाकिया (54 प्रतिशत) अछि. कहल जा रहल अछि जे कंपनी सब डिजिटल बदलाओ दिस बढ़ल जा रहल अछि आ सही तकनीकी कौशलबला लोकक महत्व बढ़ल जा रहल अछि.
ई सर्वे मानव संसाधन विभाग लेल मथदुक्खी सं कम नै अछि कारण भारतक जनसंख्या बेस तेजी सं बढ़ल जा रहल छै.


text:
नवका- पुरनका लेख सर्च करु...
पहिल दौर के मतदान खत्म
बिहार विधानसभा चुनाव लेल प्रथम चरणक मतदान खत्म भ गेल अछि. आठ जिला के 47 विधानसभा क्षेत्र मे करीब 55% वोट पड़ल. छोट-मोट घटना के छोड़ि देल जाए त कहि सकय छी मतदान शांतिपूर्ण रहल. किछ ठाम सं मतदान के बहिष्कार करय के खबर मिलल. मुदा ओकर खास असर नहि रहल.
पहिल चरण मे जेहि ठाम वोट पड़ल अछि ओ मिथिलाक कोसी आओर सीमांचल वाला इलाका अछि. जेहि 47 सीट पर चुनाव भेल अछि ओहि मे अररिया के छह... सुपौल के पांच... किशनगंज के चारि...पूर्णिया के सात... कटिहार के सात...सहरसा के चारि...मधेपुरा के चारि आओर मधुबनी जिला के 10 सीट शामिल अछि.
एहि मतदान मे कइटा दिग्गज के भाग्य सेहो दांव पर अछि. जेहि मे नीतीश सरकार के चारिटा मंत्री सेहो शामिल छथिन्ह. एहि के संग आनंद मोहन के पत्नी लवली आनंद... पप्पू आनंद की पत्नी रंजीता रंजन सेहो मैदान मे छथीह. लवली आनंद आलमनगर सं आओर रंजीता रंजन बिहारीगंज सं कांग्रेस के उम्मीदवार छथीह.
जोकिहाट सं पूर्व केंद्रीय मंत्री तस्लीमुद्दीन के सुपुत्र सरफराज आलम जदयू सं ठाड़ छथिन्ह. बाहुबली दिलीप यादव आरजेडी के टिकट पर धमदाहा सं अपन धमक कायम राखय के कोशिश मे छथिन्ह. हिनकर मुकाबला पूर्व बाहुबली बुट्टन सिंह के पत्नी लेसी सिंह सं छनि... जखन कि पूर्व बाहुबली अवधेष मंडल के पत्नी बीमा भारती जेडीयू के टिकट पर रूपौली सं ठाड़ छथीह.
वोट देबय के लेल भोरे सं मतदाता के लाइन लगि गेल छल. लोक सभ उत्साह के संग वोट देबय लेल आगां अएलाह. ओना कई ठाम किछ ईवीएम मे खराबी के शिकायत सेहो आएल मुदा ओकरा ठीक करि लेल गेल. वोट देबय लेल काफी संख्या मे महिला सभ सेहो देर तक लाइन मे लागल रहलीह.वोटिंग के दौरान दिल के दौरा पड़य सं कटिहार आओर मधुबनी मे एक-एकटा चुनाव कर्मचारी के निधन सेहो भ गेलन्हि.
पहिल चरण मे वोटिंग खत्म होए के संग 631 उम्मीदवार के भाग्य ईवीएम मशीन मे बंद भ गेल अछि. एहि के लेल करीब साढ़े दस हजार बूथ बनाएल गेल छल. जेहि ठाम करीब 26 हजार ईवीएम मशीन सं वोटिंग भेल. वोटिंग के लेल सुरक्षा के तगड़ा इंतजाम कएल गेल छल. बिहार मे 243 सीट के लेल छह चरण मे मतदान होएत.
सदस्यता लें टिप्पणियाँ भेजें (Atom)


text:
खुफिया सूत्रक अनुसार इंडियन मुजाहिदीन के आतंकी प्रदेश केर राजधानी पटना, मुजफ्फरपुर, गया, भागलपुर समेत सीमांचल इलाके म' दीपावली पर बम विस्फोट करि जानमाल क' बड़का क्षति पहुंचा सकैत अछि। नेपाल आर बांग्लादेश केर सीमा सँ आतंकि सभक प्रवेश करबाक आशंका जिताओल जे रहल अछि।
इस सूचना के बाद गृह मंत्रालय भारत-नेपाल सीमा पर चौकसी बढ़ा देना अछि। किशनगंज, फारबिसगंज, अररिया समेत सीमांचल के जिला म' सतर्कता बरतल जे रहल अछि। रक्सौल बार्डर पर एसएसबी जवान सभक सर्च आपरेशन शुरू कराओल गेल अछि। रक्सौल समेत नेपाल व बांग्लादेश केर सीमा पर सुरक्षा-व्यवस्था चाक-चौबंद कायल गेल अछि। रेलवे स्टेशन, बस स्टैंड, शापिंग कांप्लेक्स, मॉल समेत व्यस्ततम इलाक पर सेहो पुलिस अलर्ट अछि।


text:
1- मेष राशि
अधुरा काज पूरा करवाक लेल आइके दिन अहाँक सफल रहत. ओतय, पहिले कयल गेल प्रयासके नीक कहल जायत. मुदा, छोट तनाव अहाँके घेर सकैत अछि. आइके दिन अहाँके पैघ सफलता भेटत.
2- वृष राशि
आर्थिक दृष्टिकोण सँ आइके दिन अहाँके लेल नव प्रस्ताव लय कय आयत. आइके दिन अहाँके इच्छित काज पूरा होयत. धन सँ जुड़ल कोनो बड़का समस्याके निदान होयत.
3- मिथुन राशि
मनक इच्छा सभके पूर्ति होयत आओर मनमे संतुष्टि बनल रहत. परिवारके संग नीक तालमेल बनल रहत. आइके दिन अहाँके छोट-छोट इच्छा पूरा होयत.
4- कर्क राशि
वाहन आओर अग्निके प्रयोगमे सावधानी राखी. भ’ सकैत अछि की अहाँके चोट अथवा दुर्घटनाके सामना करय पड़ि सकैत अछि. अहाँमे सँ कतेकोके मानसिक रूप सँ कमजोर लागि सकैत अछि.
5- सिंह राशि
जीवनके नव पड़ावके शुरुआत करवाक लेल दिन निक अछि. आबय वला समय अहाँके लेल चुनौतीपूर्ण रहत मुदा अहाँ परेशानी सभ सँ बाहर निकैल जायब.
6- कन्या राशि
संस्थान सँ जुड़ल महत्वपूर्ण निर्णय लेब. पूजा-पाठके प्रति अहाँ रुझान बढ़त. यैह समय अहाँके अपना सँ नमहर सँ सहयोग भेटत. अहाँमे निर्णय लेवाक अद्भुत क्षमता रहत.
7- तुला राशि
मानसिक तनाव आओर छोट-छिन परेशानी सभ अहाँके घेर सकैत अछि. कोनो बातके लय कय अहाँ थोड़ेक परेशान भ’ सकैत छी. बहुत जल्दबाज़ीमे कोनो तरहक निर्णय नहि लिय आओर वाणी पर संयम राखु.
8- वृश्चिक राशि
कोनो संबंधले लय कय मनमे हताशा अथवा विश्वासघात एहेन भाव आयत. कोनो बात अहाँके मनके कष्ट दय सकैत अछि. मुदा, साँझके समय अहाँके लेल नीक समाद आबि सकैत अछि.
9- धनु राशि
शिक्षा अथवा धन सँ जुड़ल कोनो महत्वपूर्ण निर्णय लेब. आइके दिन अहाँ अपन घरमे बैसि आगूके शिक्षा सँ जुड़ल प्लानिंग करब. मनमे खुशहाली आओर संतुष्टि रहत.
10- मकर राशि
आइके दिन अहाँके मित्रता प्रगाढ़ रहत आओर संगमे घरमे ख़ुशीके माहौल बनल रहत. बहुत दिन सँ कोनो शुभ समाचारके प्रतीक्षा कय रहल छी तँ आइके दिन भेट सकैत अछि.
11- कुम्भ राशि
भविष्यक नव प्लानिंग कय पायब. विदेश सँ जुड़ल काज सफल रहत. विदेशी यात्राके प्रति अहाँके रुझान बढ़त. आइके दिन स्वास्थ्यके विशेष ध्यान राखी.
12- मीन राशि
आइ कोनो प्रस्ताव अहाँके दिनके नीक बनाओत. कोनो एहन समाद भेट सकैत अछि, जाहिसँ अहाँके मनमे प्रसन्नता बनल रहत. आइके दिन मोनक इच्छा सभ पूरा होयत.


text:
चाँपाइनबाबगञ्ज जिला
चाँपाइनबाबगञ्ज (बङ्गाली: চাঁপাইনবাবগঞ্জ জেলা) बङ्गलादेशक उत्तर- पश्चिममे अवस्थित एक जिला छी । ई जिला राजशाही विभागम अछि । ई जिला ब्रिटिस भारतक मालदह जिला उप-विभागक रुपम रहल छल जे सन् १९८४ म ई एक अलग जिलाक रुपम स्थापित भेल छल । [१]
भूगोल[सम्पादन करी]
अवस्थिति[सम्पादन करी]
भौगोलिक अवस्था[सम्पादन करी]
मौसम[सम्पादन करी]
जनशाङ्खिकि[सम्पादन करी]
अर्थतन्त्र[सम्पादन करी]
शिक्षा[सम्पादन करी]
यातायात[सम्पादन करी]
प्रशासन[सम्पादन करी]
सन्दर्भ सामग्रीसभ[सम्पादन करी]
- ↑ "चाँपाइनबाबगञ्ज जिलाक जानकारी", बङ्गलापिडिया।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 1 जनवरी 2013
बाल गजल
नव वर्षक पहिल दिन नेना सबमे बेसी उत्साह देखलौं तेँ नेनाक लेल एहि रचनाक संग सब गोटाकेँ नव वर्षक मंगलकामना ।
नव शर्ट नव टोपी भेल नव सालमे हमरा लेल
बड माँछ छल छानल तेल नव सालमे हमरा लेल
बस्ता कत्तौ फेकल अपन पोथी कत्तौ राखल अपन
इस्कूलमे छूट्टी भेल नव सालमे हमरा लेल
आ रे अमन आबें पेटला आ सुमन हमरा संग
भरि दिन कत्ते बनतै खेल नव सालमे हमरा लेल
पपिता तँ थुर्री गाछपर छै धातरी बहुते फड़ल
भेटल कत्तौ पाकल बेल नव सालमे हमरा लेल
छोरू अपन झगड़ा आइ नव जागरण करियौ आइ
नव दिवसमे हेतै मेल नव सालमे हमरा लेल
(बहरे-मुन्सरह, मुस्तफइलुन-मफऊलात
2212-2221 दू बेर सब पाँतिमे)
अमित मिश्र, (बाल गजल-79)


text:
अंशुजीक लेल सभ मैथिल ईश्वर सं प्रार्थना करय छलखिन्ह जे ओ जल्दीए नीक होएतीह. विनीत उत्पल जी सन किछ लोक तं हिनका
लेल अभियान तक चला देने छलखिन्ह.
खैर भगवान सभ के प्रार्थना सुनि जल्दीए अंशु जीके नीक करि देलखिन्ह.
विराटनगर नेपाल सं प्रवीण चौधरी जी कहय छथिन्ह जे अंशुजीक मंच पर आबय के खबर सुनि बड़ नीक लागल. एहि सं ईश्वर पर हमर सबहक भरोस आओर मजबूत भेल अछि. ईश्वर लोक के प्रार्थना सुनि लेलखिन्ह.
प्रवीण जी लोक सभ ं सं मिथिला-मैथिलीक लेक काज करय आओर मिथिलाके आगां लs जाए के आग्रह सेहो करय छथिन्ह.
अंशुजी खुद लोक सभ के...सभ मैथिल के प्रति आभार जतएलीह. अंशुजी कहय छथीह जे अहां सभ हमरा लेल भगवान सं जे प्रार्थना करलौं ओहि के लेल हम अहां सभ के ऋणी महसूस करय छी.
अंशुजी इहो कहय छथीह जे उम्मीद अछि अहांक प्रेम...स्नेह पहिनहि के भांति मिलैत रहत.


text:
पनरह किलोमीटरक बाट पार कयलाक बाद राम पदारथ पाठकक मोन बन्हयलनि।
भरोस भेलनि जे मित्रक जन्मदिनक आयोजनमे समय पर उपस्थित भ' सकताह। अगिला दू दिन छुट्टी छनि। तेँ ओहि दिन आधा दिनक बाद
औफिस सँ बहरा गेल छलाह। साहेबक मूड नीक छलनि मने। तेँ हुनका छुट्टी द' देलखिन। मुदा, अपन
हिस्सकक अनुसारे कहिए देने रहथिन जे औफिसक काज सभ ओरिया क' जाथि।
ओ साहेब केँ कहने रहथि जे सभ
सोझरायले छनि। आनन्द बाबूक फेयरवेल लेल सेहो सभ ब्योंत भ' गेल छनि। अफसोचक बात ई जे फेयरवेल मे ओ नहि रहि सकताह। ताहि
पर साहेब कहने रहथिन, "अहाँ केँ
रहब आवश्यक छल। अहाँ औफिस मैनेजर छियै। ई सभ अहीं केँ देखबाक चाही।"
"से बूझै
छियै सर। संयोगे बुझल जाय जे सविता मैम अपन गाड़ी सँ जा रहल छथि। तेँ हमहूँ
प्रोग्राम बना लेलहुँ। सभ बेर मित्र बजबैए जन्मदिनक आयोजन मे, मुदा जा नहि पबैत छी। एहिबेर सुयोग लागल तेँ सोचलहुँ जे भ' ली।"
सविता मैडमक नाम सुनि साहेब ल'त भेल छलाह।
राम
पदारथ सोचैत छलाह। मित्र ओकरा देखितहि भरि पाँज ध' लेतैक आ
कहतैक, "आजुक आयोजन तोरा अयने
महत्वपूर्ण बनि गेल।"
सोचैत
छलाह राम पदारथ। आब जन्मदिन मनयबाक चलनसारि बढ़लैए। सोशल मीडिया जन्मदिन केँ
लोकप्रिय बनौलकैए। जकरो ने कहियो सुनथि, तकरो
जन्मदिनक फोटो फेसबुक पर देखैत रहैत छथि। पछिला साल गाम मे रहथि। गामक एकटा पित्ती
बुचकुन पाठक केँ पुछलनि, "कक्का
यौ! फेसबुक सँ पहिने जन्मदिन बुझल छल?"
"बुझल की
रहत?" बुचकुन बजलाह, "जे ने करय पोता-पोती सभ। वैह सभ मनबै छै। हमरा त’ अंग्रेजी
तारीख नहि बुझल अछि, मुदा
फेसबुक पर यैह सभ एकटा राखि देलकैए।'
" माने ई
ओरिजनल नहि भेल?"
"हौ
पदारथ! ओरिजनल की आ डुप्लीकेट की? जनमदिन
मनाब' मे खर्चे की लगै छै। धिये-पुता
सभ केक पठा दैए। बस, सैहटा
खर्च। बांकी फोटो-फाटोमे कोनो खर्चे ने। यैह सभ खीचै छै आ बिलहै छै।" हँसैत
बजलाह, "केक थोड़े बिलह' पड़ै छै? ओ त’
अपने परिवार खयलहुँ। बदला मे ओत्ते लोकक लाइक-कमेन्ट भेटै छै। शुभकामनाक प्रभाव त’
नीके ने होइत हेतै। हौ, गाम मे
कोनो नीक काज उपस्थित होइ तखन ने नीक धोती-कुरता
पहिरी। केक काट' लेल नीक जकाँ
तैयार होइ छी। ई सभ नीक लगै छै हौ। तोँ सभ त’ सरकारी नोकरी करै छह। मनबिते हेबह
जनमदिन।"
"नहि, हम नहि मनबै छी। ओना आब बहुत औफिस मे कर्मचारी सभक जन्मदिन
मनाओल जाइ छै।"
"अएं हौ
पदारथ! तोँ कहियो केक काटलह अछि?"
"नहि।
हमरा नहि सोहाइए।"
"हौ, फेसबुक के कारणे हमरा काट' पड़ैए।
मुदा, हम मोमबत्ती पर फूक नहि मारै
छी।"
"से किएक?"
"जानि नहि
किएक? पहिने कहि दै छियै जे बरैत
मोमबत्तीक फोटो खीचि क' राखि ले।
तकर बाद खाली केक कटैत कालक फोटो खीच। तहिना करै जाइए।"
"कक्का! ई
सभ त’ नीक लगैत हैत?"
"नीक की? तखन, फील गुड
होइए हौ, फील
गुड।"
पछिला
बर्ख औफिस मे राम पदारथक जन्मदिन मनाओल गेल रहनि। केक त’ नहि रहै, औफिसक कर्मचारी सभक समक्ष सेलेब्रेशनक टौफी आ गुलदस्ता दैत
साहेब शुभकामना देने रहथिन। अपन सीट पर अयलाह त’ एकटा कर्मचारी पूछि देलकनि, "अजुका ओरिजनल अछि कि डुप्लीकेट?"
राम
बहादुर केँ अपगरानि भेल रहनि।
गाड़ी
बढ़ि रहल छल। मोबाइलक घंटी सँ तंद्रा टुटलनि। हेलो कहितहि साहेबक स्वर सुनलनि, "अहाँ केँ कथुक होस रहैए कि नहि?"
"से की
भेलैए सर?"
"की नहि
भेलैए?" साहेब बजलाह, "फेयरवेल लेल जलखैक व्यवस्था की भेलै? ई ककरा करबाक छलै। एखन सभ किछु भेलाक बाद जलखै बेर मे कोनो
व्यवस्थे नहि। की क' क' गेलियै। खाली अपने काज सुझैए। औफिसक एहन बदनामी आइ धरि नहि
भेल हेतै।"
राम
पदारथक कंठ सुखि गेलनि। तथापि बजलाह, "सर, असल मे बात रहै जे विजय सर सभ कथू कयलनि। चन्दो वैह असूलि क' रखलनि। हमरा खाली गुलदस्ता मंगाब' कहने छलाह।"
"हम कोनो
अजय-विजय नहि जानी।" साहेब बजलाह, "विजय जी केँ
गिफ्ट आनबाक छलनि। बाकी काज सँ हुनका कोन मतलब? ई ककर
काज छलै?"
"छलै त’
हमरे।" राम पदारथ बजलाह, "गलती भ' गेलै सर।"
"गलती की
माफ कर' योग्य
भेल? कम-सँ-कम अपन दुनू असिस्टेंट
केँ कहि देने रहितियै, त’ एहन
बेज्जती नहि होइत। दू-दू टा स्टाफ भेटल अछि। तैयो बेथुत क' दै छियै। रिटायरमेंटक समय ककरा भेटै छै दू-दू टा असिस्टेंटक
सुविधा? दोसर
औफिस मे रहितहुँ, त’...।"
साहेबक तामस कम नहि भेल रहनि, "नहि
सम्हरैए त’ छोड़ि ने दियौ। अहाँ केँ जत्ते देल जाइए ताहि मे तीनटा बेरोजगार केँ
नोकरी भेटि जेतै। बुजुर्ग बूझि जतेक अहाँक आदर करै छी, ततेक अहाँ..."
साहेब
फोन काटलनि। ठीके, सभ बात केँ
सुनिश्चित क' क' चलक चाही छल हुनका। राम पदारथक मोन उतरि गेलनि। सविता मैडम
पुछलखिन, त’ हुनका
सभ खेरहा कहलनि। ओ किछु नहि बजलीह। चुप्पे रहलीह। सविता मैडमक चुप्पी सेहो हुनक मोन
केँ भारी बना देलकनि।
ओ सोचलनि। सभ नोकरिहारा केँ
एकदिन रिटायर होयबाक समय अबैत छैक। सभक सँग की एहिना होइत हेतै? मोन पड़लनि। पछिलो बेर एकटा भूल भेल रहनि। सोझे- सोझ त’ केओ
किछु ने कहलकनि, मुदा
हुनका बारे मे आपसमे जे संसद चलैत रहैक, से ओ
सुनने रहथि। साहेबक चेम्बरे मे संसद चलैत छलैक। एक प्रकारे हुनका सुनयबाक
उद्देश्ये सँ गप चलि रहल छलैक, तेँ चेम्बरक
बाहर स्पष्ट रूपें आवाज अबैत छलैक।
"छोड़ि
दियनु सर। सात मास नोकरी बाँचल छनि। लिखित मे किछु थम्हेबनि त’ अंत समय मे गंजन भ' जेतनि। कहुना उघि लिअ' सात
मास।"
"त’ की हम
अपन कैरियरक गंजन कराउ? हिनकर
सात मासक नन परफोरमेंस अपना हिस्सा मे ल' क'..."
"जानि नहि, एहन किएक भ' गेलाह।
पहिने कहाँदन नीक कर्मचारी मे गन्ती रहनि। आब त’ किदन भेल जाइ छथि।"
"हे यौ।
एकटा बात बुझियौ। जन्मतिथि मे अबस्से उप्पर-नीचाँ हेतनि। मानसिक रूप सँ रिटायर्डक
भावना मे जीबैत हेताह। औफिसियल जन्म तिथिक अनुसार भने साठिक नहि भेलाह अछि
मुदा...।"
"से कहाँदन
डेढ़ बर्खक अन्तर छनि।"
"कम्मेक
फरक छनि। किछु के त’ तीन-चारि, कि ओहू सँ
बेसीक रहै छै।"
"हँ, ओ जमाना रहै। सुतरि गेलै। आब त’ एहन हेरा-फेरी मोश्किल
छै।"
"यौ, ओहू जनामा मे सही जन्मतिथि बला लोक छलाह। सभ हिनके सन
नहि..."
"ताहि मे
हिनकर कोन दोष?"
"बेस, एहि बेर छोड़ि दियनु सर। सभ तरहक लोक केँ ल' क' चल' पड़ै छै। सात मास बितैत समय नहि लगतै।"
"समय त’
लगबे करतै। सात मास लगतै। ताबत उघैत रहियनु....!"
राम
पदारथ केँ आर सुनल नहि भेल रहनि। हुनका अपन भाय मोन पड़लखिन। पितियौत। जेठ। वैह
सातमा क्लासक बोर्ड परीक्षाक फार्म भरैत काल हिनकर जन्मतिथि लिखौने रहथिन आ आँगन मे
गर्व सँ कहने रहथिन जे डेढ़-पौने दू बर्ख उमेर कम द' देलियैए।
बेसी दिन धरि नोकरी करत। हिनक माय-बाबू केँ सेहो विजयक बोध भेल रहनि।
तीने मास
पहिनेक गप छैक। ओ भैया फोन पर हालचाल पुछलखिन, त’ राम
पदारथ बजलाह, "लाबादुआ
मे अहींक देल जन्मतिथि केँ उघि रहल छी। निमाहि रहल छी नोकरी। सही जन्मतिथि लिखायल
रहितय त’ रिटायर भेल रहितहुँ आ एखनुक नोकरीक तनाओ सँ मुक्त रहितहुँ ।"
भैया
ठठाक' हँसैत कहने रहथिन, "जतबे कम लिखा देलिअ' तत्ते
बेसी दिन धरि समय अबूह नहि ने लगतह। रिटायरमेंटक बादक समयक अन्दाज नहि छह, तेँ एना बजै छह। हौ, तोँ एसगरे
एहन नहि छह। बर्ख मे दूटा जन्मदिन मनौनिहार बहुत लोक अछि देश मे। आम लोकक बाते
छोड़ह, बहुत रास कवि-लेखक सेहो छथि, जिनकर एक्के बर्ख मे दू बेर जन्मदिन होइत छनि- एकटा ओरिजनल आ
एकटा सरकारी फाइलक अनुसार। एहिना चलै छै।"
"मुदा, भैया। हमरा लगैए जे ई ठकब भेलै।"
"नहि, नहि। से सब किछु ने भेलै। मोन मे ई सभ नहि राखह आ जतबे बाँचल
छह, इन्ज्वाय करह।"
मोन
भेलनि जे भैया केँ किछु आर कहथि, मुदा संस्कारक
सिक्कड़ि किछु बाज' नहि
देलकनि।
ह्वाट्सेपक
मैसेज टोन बजलनि त’ मोबाइल खोललनि। पत्नी पुछने रहथिन, "आर कत्तेकाल लागत?"
"जानि
नहि। गाड़ी ड्राइवर चला रहल छै।"
"एना
बतलाइत ढेकी जकाँ किए बतिआइ छी? औफिस मे
कोनो टंटा भेलए कि?"
"नहि, किछु नहि।"
पत्नी आगाँ किछु नहि लिखलखिन।
मुदा, ओ राम पदारथक आँगुर दुनू
प्राणीक पहिलुक चैट सभ पर चलि गेलनि।
"आखिर की
सोचै छियै बौआ द'? कहिया
धरि बेरोजगार रहतै?"
"हम की
सोचबै? सोचतै त’ अपने ने। परीक्षा त’
ओकरे ने पास कर' पड़तै।
हम सुविधे ने देबै। पाइए-कौड़ी देबै ने। जेठका के देलियै, पढ़लक आ जग्गह पकड़ि लेलक। एकरो त’ दैते छियै। पढ़बे ने करतै त’...।"
"अहीं जनै
छियै जे नहि पढ़ै छै।"
"आर नहि त’
की? शुरुहे सँ आदति छै ओकर। पढ़' बेर मे माथ दुखाय लगै आ अहाँ बाम ल' क' ठाढ़ भ' जइयै।"
"दुर जाउ।
ओकरा प्रति अहाँक सोचे सोझ नहि अछि। पढ़ै नहि छल त’ ओहिना एम. ए. पास क' गेल। तखन जेठका सनक चन्सगर नहि अछि, से दोसर बात। सभ आंगुर एक्के रंगक नहि ने होइ छै।"
"त’ अहीं
कहू। की करी हम?"
"से हम
कहू? अहाँक बुद्धि चर' गेल अछि। हमर कहब अहाँ कहिया मानलहुँ? बौआ कहै छल जे अहाँ केँ रिटायर केलाक एक मासक बाद ओकर सरकारी
नोकरीक बयस बीति जेतै। तखन...?"
"तखन की ? हम की करबै?"
"हमर बात
सोहाएल जे करितियै। कहने रही जे जनम तिथि मे दू-तीन साल कम' क' दियौ, से त’ केबे ने केलियै। राजा हरिश्चन्द्र बनल रही। रहू
बनल।"
राम
पदारथ आगाँ नहि पढ़लनि। ह्वाट्सेपक पेज बदललनि।
सविता मैडम केँ यथायोग्य अभिवादन क' घर दिस गेलाह। घर पहुँचलाक बाद गेट ढकढ़कौलनि त’ उजरल-उपटल
डीह सनक मुखाकृति लेने छोटका बेटा गेट खोललकनि। गोड़ लगलकनि।
बेटा केँ देखि क' लगलनि जे ओ ठकाएल छथि।
मित्रक
ओहिठाम जयबा मे समय छलनि। चाहक संग फेसबुक देख' लगलाह।
अरे, शंकर रिटायर क' गेल। शंकर हुनक ग्रामीण छनि। हुनका सँ बयस मे छोट। रांची मे
रहैत अछि। बधाइ देबा लेल ओ शंकर केँ फोन कयलनि। औपचारिकताक बाद ओ पुछलकनि, "अहाँ कहिया रिटायर हेबै कका? की हेबे
ने करबै।"
शंकरक
बात पर हँसल त’ दुनू गोटे रहथि, मुदा ओकर
हँसी बेधने रहनि । से, एहन दंश
विनोद सँ गप कयने बरोबरि होनि। विनोद आ ओ मैट्रिक धरि संगहि रहथि। ओ रिटायर क' गेल। जखन कखनो फोन करैत छनि त’ पहिने एतबे पूछैत छनि, "की रे
बाउ! रिटायर कहिया करबें? सरकार केँ
छोड़बाक मोन नहि होइ छौ, कि विभाग
सँ लभ भ' गेलौए?"
विनोद
एकबेर व्यास नन्दन बाबूक उदाहरण देने रहनि, "व्यास
नन्दन बाबू बला हाल नहि ने हेतौ जे पहिने बेटा रिटायर करतौ, तखन तोँ करबें।"
व्यास
नन्दन बाबू स्थानीय कम्पनी मे काज करैत छलाह। कम्पनीक स्थापना काल मे ओहिना नोकरी
भ' गेलनि। कहाँदन हुनकर जन्मतिथिक
कोनो कागते ने रहै कम्पनी मे। बेटाक रिटायर भेलाक बाद ताकाहेरी भेलै, त’ व्यास नन्दन बाबू कहलखिन जे हमर ओहि घरक बेटा अछि।
"माने?"
"हमर
पत्नीक पहिलुक पतिक संतान।"
"त’ एकर
पिताक नाम मे अहाँक नाम किएक हेतै?"
"हेतै ने
किए? कोनो स्त्रीक संग एहन हाल होइ
छै, त’ पिताक नाम ककर होइ छै? जे रखने रहै छै, डेबने
रहै छै, तकरे
ने।"
"ओकर बाप
एकटा रहै छै, तेँ बापक
नाम लिखाइ छै। मायक नाम फराक भ' सकै
छै।"
"वाह! बाप
एक आ माय कतबो, त’ सभ मे
बापक एक्के आ माय एक आ बाप कतबो ताहि मे नहि? ई
असमानता भेलै। ई स्त्री पर निर्भर करै छै जे अपन बच्चाक बापक नाम की लिखाएति? जे प्रतिपाल करतै सैह ने बाप कि ओ जे स्त्रीक कोखि मे पाड़ि क' लात मारि भागि गेलै, से?"
"मुदा अहाँक
तर्क विभाग नहि मानत।"
"नहि मानत
त’ नहि मानय। विभाग बहार करय हमर जनमतिथिक प्रमाण पत्र।" व्यास नन्दन बाबू
बजलाह, "औ साहेब! कम्पनी जखन बनलै, तखने सँ हम काज करै छी। एहि कंपनी लेल पजेबा आ गिट्टी माथ पर
ढोने छी। कयल-धयल पर जय जगरनाथ नहि छी हम। विभाग हमर जनमतिथि बहार करय आ हमरा
रिटायर क' दिअय।"
कम्पनीक
अधिकारी सभ बात केँ झाँपलनि। व्यास नन्दन बाबू सँ मेल-पाँच क' मेडिकल बोर्ड बैसि क' हुनक
जन्मतिथि तय कयलक आ ओ रिटायर भेलाह। व्यास नन्दन बाबू मानि गेलाह। नोकरी कर' मे सकितहु ने छलाह।
पत्नी
आबि क' मोन पाड़लखिन जे कतहु जयबा लेल
अयलहुँए, तखन तंद्रा
भंग भेलनि। मोन भेलनि जे मित्रक जन्मतिथि ओरिजनल छनि कि प्रमाण-पत्र बला। मुदा, से बुझल नहि छलनि।
ओ इथ-उथ
मे छलाह। पत्नी तैयार छलीह। मुदा, हुनकर
मोन जयबा लेल तैयार नहि छलनि।
ओ भैया केँ
फोन करबा लेल तैयार भेलाह। भैया के कहताह जे अहाँक लाबादुआ बला समय हमरा लेल बलाय
भेल अछि। एक बेर हमर आजुक स्थितिक कल्पना त’ कयने रहितियै।
मुदा, ओ थम्हि गेलाह।
भैया
कहथिन जे प्रमाण-पत्रे बला सही मान' पड़तह।
मुदा, मोन से मान' लेल
तैयार नहि अछि भैया।
भैया फेर
कहथिन- मान' त’ पड़बे
करतह।
पार्टी मे जयबा लेल पत्नी बेर-बेर अगुता रहल छलीह, मुदा राम पदारथ दुमांगि पर ठाढ़ छलाह।
मैथिली कथा मे जे किछु कथाकार सब छथि ताहि मे प्रदीप बिहारी विश्वस्त नाम छथि । प्रदीप बिहारी छथि त' भरोस अछि जे कथा साहित्य मकमकायत नहि । 'औतीह कमला जयतीह कमला', 'मकड़ी, 'सरोकार', 'पोखरि मे दहाइत काठ' कथा संग्रह, 'खण्ड खण्ड जिनगी' लघुकथा संग्रह , 'गुमकी आ बिहाड़ि', 'विसूवियस', 'शेष', 'जड़ि' उपन्यास प्रकाशित आ कोखि एखन (प्रेस मे) छनि । एकर अतिरिक्त नेपाली सँ मैथिली आ नेपाली सँ हिंदीक कथा-कविताक लगभग छह टा अनुदित पोथी प्रकाशित छनि । पत्र-साहित्य मे 'स्वस्तिश्री प्रदीप बिहारी' (जीवकान्तक पत्र प्रदीप बिहारीक नाम), सम्पादित पोथी मे 'भरि राति भोर' (कथागोष्ठी मे पठित कथा सभक संग्रह) आ 'जेना कोनो गाम होइत अछि' (जीवकान्तक पाँचो उपन्यास)क अतिरिक्त संपादित पत्र-पत्रिका 'हिलकोर', 'मिथिला सौरभ' आ 'अंतरंग' (भारतीय भाषाक अनुवाद पत्रिका) प्रकाशित छनि । सर्वोत्तम अभिनेता पुरस्कार (युवा महोत्सव 1993 मे नाटक जट-जटिन मे अभिनय हेतु बिहार सरकार द्वारा), जगदीशचन्द्र माथुर सम्मान, महेश्वरी सिंह 'महेश' ग्रंथ पुरस्कार, दिनकर जनपदीय सम्मानक अतिरिक्त वर्ष 2007 मे कथा-संग्रह 'सरोकार'क हेतु 'साहित्य अकादेमी पुरस्कार' देल गेल रहनि । कथाकार प्रदीप बिहारी सँ हुनक मोबाइल नम्बर +91-9431211543 वा ईमेल biharipradip63@gmail.com पर सम्पर्क कयल जा सकैत छनि ।


text:
ट्रेन मे बढ़ल जहरखुरानी
आई- काल्हि ट्रेन मे जहरखुरानी के घटना बढ़ि गेल अछि. हर हफ्ता...दस दिन पर दु- चारि टा मामला सामने आबि जा रहल अछि. जहरखुरानी मे एकटा गप्प आओर ई अछि जे एकर शिकार होए वाला बेसि लोक दिल्ली... मुम्बई... पंजाब... हरियाणा... कोलकाता सं कमा कS आबय वाला बिहारी मजदूर रहय छथिन्ह. संगहि अहां ध्यान देबय त पता चलत जे ई घटना बेसि स्लीपर आ जनरल बॉगी मे होइत अछि. दरभंगा... मधुबनी...समस्तीपुर... सहरसा... गया ... जहानाबाद के कतेक लोक जहरखुरानीके शिकार भS अपन पाई - ढौआ गवां चुकल छथिन्ह. दिल्ली रुट पर ई घटना बेसि मुगलसराय सं बिहार दिस बढ़ला पर होइत अछि. जखन कि कोलकाता वाला रास्ता मे बिहार मे घुसतहिं बढ़ि जाइत अछि. हर दु- चारि दिन पर सुनय मे आबैत अछि जे फलां स्टेशन पर किछ लोक जहरखुरानीके शिकार भSगेलखिन्ह. डिब्बा मे बेहोश पड़ल मिलला... एहि लेल आई काल्हि ट्रेन मे विशेष सावधानी बरतय के जरूरत अछि. पूजा- पाठ के नाम पर प्रसाद खिला देल जाइत अछि. वैष्णो देवी के प्रसाद त तिरुपति बालाजी के प्रसाद त कहिओ बद्रीनाथ के प्रसाद बता लोक के खिला देल जाइत अछि. आमतौर पर लोक सभ किछ मना कs दै छथिन्ह... मुदा प्रसादक नाम पर मना नहिं क पाबय छथिन्ह. जाहि कारणे सभ किछ लूटि जाइ छन्हि. खाली हाथे लूटल- पिटल घर आबय छथिन्ह. रास्ता मे चाय- पानि, ठंडा, फल- केला सभ मे बेहोशी के दवा मिलाकय बेहोश कs दैत अछि. भरि रास्ता किछ भs जाय ककरो पर विश्वास नहिं करु. चाहे ओ कतबो नीक किएक नहिं लगैथि. एकटा बात सामने आएल अछि जे जहरखुरानी वाला भरि रास्ता अपन नीक -नीक मधुर गप्प सं लोकक मन जीत लय छथिन्ह. ओकरा बाद घर नजदीक अएला सं पहिने किछ खिया -पिया कs बेहोश कs सभ किछ लs चंपत भs जाइ छथिन्ह. लोक समझय छथिन्ह जे आब त गाम दिस आबि गेलहुं आब कि चिंता... आब त घर के पास आबि गेलहुं... आब त अपन इलाका आबि गेल... ओ खिड़की...गेट पर जा बाहर देखय लगय छथिन्ह. सभ जानल पहचानल लगैत अछि. सोचय छथिन्ह छपरा आबि गेल... सोनपुर आबि गेल... समस्तीपुर आबि गेल... आओर निश्चिंत भs जाइ छथिन्ह मुदा एहि निश्चिंतता मे जहरखुरानी वाला के काज शुरू होइ छै. ओ भरि रास्ता अहां सं मिलि के हंसैत... बाजैत... खेलैत आएत. अहां के लेल चाय लाएत... पान लाएत... केला... मुंगफली लाएत... अहां जे देबय ओकरा बिना किछ कहने खा लेत... मुदा जखन अहां बिहार मे घुसला के बाद निश्चिंत होए लागब हुनकर काज शुरु होए लागय छै. ओ आ ओहि ट्रेन मे हुनकर गुट के लोक जे अनजान बनि के रहय छथिन्ह अएताह आओर कोनो नहिं कोनो बहाने किछ न किछ खिआबय के कोशिश करत. ओ खुद खयताह जाहि सं अहां के विश्वास होय मुदा ई सभसं खतरनाक क्षण होइ छै. एहि आखिरी समय मे धैर्य सं काज लेबय के रहय छै. एहि ट्रेन सफर मे अनजान लोक पर विश्वास करला सं अहांक जीवन भर के कमाए गायब भs सकय अछि. हमर गाम के एकटा लड़का कोलकाता से दोकानक लेल सामान लsक आबय छलखिन्ह. एकटा आदमी सं दोस्ती भ गेलन्हि ओहो कोलकाता सं सामान लs क आबय छलखिन्ह. बरौनी सं आगां बढ़ला पर समस्तीपुर सं पहिने हुनका कोका कोला पिला देलखिन्ह. ओ बेसुध भs गेलाह. कहय छलखिन्ह जे ओ देखय छथिन्ह जे जहरखुरानी वाला हिनकर सामान लs जा रहल अछि मुदा हिनका ओतेक होश नहिं रहैन जे ओ ओहि आदमी के विरोध करथिन्ह आ हल्ला करथिन्ह. कहय छलखिन्ह जे गला सं आवाज नहिं निकलि पाबय छल. एतेक बेसुध भs गेल छलाह. ओ अपना मे नहिं छलाह. ताहि लेल अहां सभ सेहो गाड़ी- घोड़ा मे कनि सावधानी बरतल करु. खाय- पिबय लेल संभव सकय त घरहिं सं किछ लs क निकलल करु. किछ नमकीन... बिस्किट... भुजिया... भुजा... चूड़ा... सत्तु... लिट्टी... पेड़ा... मिठाई किछुओ लs लिअ बस चौबीस घंटा के तs बात छै. बुझु आई उपवासे अछि मुदा कान पकड़ि लिअ जे दोसर के देल किछ नहिं खायब. केतबो पढ़ल- लिखल... अफसर जकां दिखय वाला लोक किएक नहिं होए... फटाफट अंग्रेजी बोलय वाला किएक नहिं होय ककरो पर विश्वास नहिं करु किएक त रेलवे सेहो कहय छै सावधानी हटल कि दुर्घटना घटल. त सतर्क रहुं. सुरक्षित रहुं. शुभ यात्रा.


text:
दान-पुण्य... परोपकार के काज मे खर्च करय छथिन्ह.
नवका- पुरनका लेख सर्च करु...
बिल गेट्स फेर आबि सकय छथि बिहार
माइक्रोसॉफ्ट के संस्थापक बिल गेट्स फेर सं बिहार दौरा पर आबि सकय छथि. दुनिया के सभसं धनी लोकक सूची मे दोसर स्थान पर रहय वाला बिल गेट्स दान-पुण्य के काज... सामाजिक काज मे सेहो जमि क पाई खर्च करय छथिन्ह.
जतेक कमाई छथिन्ह ओतेक खर्च सेहो करय छथिन्ह. कॉर्लोस सिल्म हेलु... बिल गेट्स... वॉरेन बफे ई सभ दुनिया के एहन अमीर छथिन्ह जे हर साल अरबों रुपया
दान-पुण्य... परोपकार के काज मे खर्च करय छथिन्ह.
दान-पुण्य... परोपकार के काज मे खर्च करय छथिन्ह.
पहिने के जमाना मे भारत मे सेहो लोक सभ भलाई के लेल... पुण्य कमाई लेल पोखर... तालाब... धर्मशाला... सराय... अस्पताल... फलक बाग... स्कूल-कॉलेज आओर मंदिर बनाबय छलखिन्ह.
मुदा भारत मे आब एहि तरहक चलन कम भs गेल अछि. भारत मे आब एनजीओ के बाढ़ि आबि गेल अछि. मुदा एनजीओ शब्द सुनतहिं लोक एकरा दोसर नजर सं देखय लागय छथिन्ह.
देश मे सेहो किछ लोक नीक काज क रहल छथिन्ह. मुदा किछ खुदगर्ज लोक के कारण भारत मे एनजीओ शब्द बदनाम जकां भ गेल अछि. एनजीओ के तरफ सं जे रिजल्ट अएबाक चाही से नहि आबि रहल अछि.
आब देखिऔ बिल गेट्स अमेरिका के छथिन्ह मुदा ओ बिहार मे सेहो जनकल्याणकारी काज मे लागल छथिन्ह. राज्य सं पोलिओ उन्मूलन मे लागल छथिन्ह. पिछला साल मई मे बांका आओर खगड़िया सेहो गेल छलखिन्ह.
बिल गेट्स साहेब 'बिल एंड मिलिंडा गेट्स फाउंडेशन' के मार्फत सं भलाई के काज मे लागल छथिन्ह. ओ बिहार सरकार के हेल्थ सेक्टर मे भ रहल काज के सराहना करलखिन्ह.
कम्प्यूटर के बादशाह बिल गेट्स मुख्यमंत्री नीतीश कुमार के अपन हाथ सं चिट्ठी लिख क भेजलखिन्ह आओर ओहि मे कहलखिन्ह जे ओ पोलिओ उन्मूलन के क्षेत्र मे राज्य के लेल आओर काज करय चाहय छथिन्ह.
एहि सिलसिला के जारी राखल लेल ओ जल्दीए फेर सं बिहार आबि सकय छथिन्ह. ओ बिहार मे भ रहल काज सं काफी प्रसन्न छथिन्ह. ओ मदद देबय लेल बिहार सरकार सं एकटा सहयोग पत्र पर सेहो दस्तखत करने छथिन्ह.
हिनकर 'बिल एंड मिलिंडा गेट्स फाउंडेशन' भलाई... परोपकार के काज मे 1994 सं अखन धरि करीब 24 अरब डालर द चुकल छथिन्ह. एहि मे पिछला साल खर्च कएल गेल धन शामिल नहि अछि.
हिनकर फाउंडेशनक मुख्यरूप सं ध्यान जच्चा-बच्चा सं जुड़ल हेल्थ सेक्टर पर रहय छनि. काफी काज क रहल छथिन्ह मुदा अखनो काफी किछ करय के अछि किएक त अखनो हर साल 80 लाख बच्चा 5 साल के उम्र तक नहि पहुंचि पाबैत अछि.
लोक सभ के सेहो भलाई... परोपकार... जन कल्याणकारी... समाज सेवा के काज मे आगां अएबाक चाही. पाई आओर धने सभ किछ नहि अछि. अहां कोनो तरहे अपन सहयोग द सकय छी.
लोक के जागरूक क sक... शिक्षित करि क... जतय परोपकार काज चलि रहल अछि ओहि मे शामिल भsक. अहां जेहि तरहे एहन काज मे सहयोग करय चाही करु. अपन बड़ ध्यान राखलौं आब कनि दोसरों के राखिऔं.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नव दिल्ली. भारतक राजधानी दिल्ली मे मैथिली लोक रंग (मैलोरंग ) द्वारा आयोजित पंचदिवसीय मलंगिया नाट्य महोत्सवक पाँचम आ अंतिम नाटक 'ओरिजनल काम' केर सफलतापूर्वक संपादन भेल. मंच संचालक ऋषि कुमार झा नाटक प्रारंभ हेबा सं पूर्व आजुक पाहुन जे पी सिंह कें मंच पर आमंत्रित क' हुनका मैलोरंगक वरिष्ठ रंगकर्मी पवन कान्त झाक हाथे पुष्पगुच्छ आ प्रतीक चिन्ह सं सम्मानित करौलनि आ तत्पश्चात पाहुनक करकमल सं मैथिली रंगमंच, टीवी सीरियल आ फिल्म मे स्थापित अभिनेता आ युवा रंगकर्मी नीलेश दीपक कें 'रंगकर्मी श्रीकान्त मंडल सम्मान-2012' सं सम्मानित करौलनि. सम्मान प्राप्तिक क्रम मे नीलेश दीपक अपन अभिनय शुरुआत करबाक श्रेय मलंगियाजी कें देइत कहलनि जे धन्य छी हमरा लोकनि जे मलंगियाजी सन नाटककार कें लिखल नाटक मे अभिनय करबाक अवसर प्राप्त होइत अछि. मैलोरंग द्वारा पूर्व नियोजित नाटक अपन पूर्वनिर्धारित समय सं प्रारंभ भेल. दर्शकक उपस्थिति सं प्रेक्षागृह खचाखच भरल छल आ नाटक संपन्न हेबा काल धरि चुँइ शब्द नै कियो बाजल, बाजल त' मात्र थोपड़ी पर थोपड़ी आ लागल त' मात्र ठहक्का पर ठहक्का.
ठेंठ देहाती टोन मे मैथिली, हिन्दी आ अंग्रेजी संवादक समावेश बेस रोचक रहल जे कखनो हँसबा पर आ छनहि मे कनबा पर सेहो विवश करैत छल. ई नाटक गामक ओहि परिवारक समस्या पर आधारित छैक जत' ज्ञानक अभाव मे घरक मुखिया छोड़ि कियो ई निर्धारित नहि क' पबैत अछि जे कोन काज केर प्राथमिकता कखन देल जाय वा कोन काजक नहि अर्थात ओरिजनल काम कोन छैक आ कोन समय पर कोन काज अत्यावश्यक. मलंगिया जीक नाटकक विशिष्टता ई छनि जे ग्रामीण परिवेशक ओहि विषय वस्तु कें सभक सोझा आनि रखै छथि जे कतबहु दिनक बाद मंचित होइत देखब तहियो वर्तमाने परिस्थितिक आभास कराओत. एहने सन किछु आभास ओरिजनल काम केर सन्दर्भ मे सेहो कहल जाय, जुग कतबहु आधुनिक भ' गेल हो मुदा ई गूढ़ गप्प एखनो धरि देखबा मे अबैत अछि से मात्र ग्रामीणे परिवेश मे नहि अपितु शहरी वातावरण मे सेहो दृष्टिगोचर होइत अछि. उक्त विषय पर मंचित एहि नाटकक निर्देशक छलाह प्रकाश झा, मुख्य नायकक भूमिका मे मुकेश झा (कम्पनी), नायिका ज्योति झा (स्त्री), अनिल मिश्रा (सफीक), प्रवीण कश्यप (उचितलाल), अमरजी राय (जीवलाल), अमित अकेला (शिवलाल), राधाकान्त (खूबलाल), राजीव मिश्रा (चन्द्रकान्त), दीपक ठाकुर (भगता), सोनिया झा (दारोगा) आ रॉकस्टार झा (गुरु)। भगैत आ रीदम-रमेश मल्लिक, ध्वनि संयोजन-राजीव मिश्रा, गायन-रॉकस्टार झा, अमरजी राय, अमित अकेला. उपरोक्त सभ कलाकार अपन अपन चरित्र कें पूर्ण इमानदारीक संग प्रस्तुत केलनि जकर सभस' पैघ प्रमाण छल जे दर्शक दीर्घा दिस स' अनवरत थोपड़ीक गड़गड़ाहटि. नाटक संपन्न भेलाक उपरान्त मैलोरंग दिस सं अभिनेता मुकेश झा आ ऋषि कुमार झा एहि आयोजन कें सफल बनेबा मे महीनो सं लागल कार्यकर्ता आ दूर-दूर स' आयल संस्था जे एहि महोत्सव मे भाग नेने छलाह हुनका लोकनिक आभार व्यक्त करैत समस्त दर्शक आ मीडियाकर्मीक सेहो आभार व्यक्त केलनि. (Report/Photo: मनीष झा 'बौआभाइ')
Tags: हालचाल


text:
नवदिल्ली : दिल्ली आ लगीचक क्षेत्रक प्रेक्षक लोकनिकें समय समय पर नाटकक खोराक परसबा लए तत्पर मैथिली रंग मंचक नामी संस्था “मैलोरंग” द्वारा १५ दिसम्बर २०१४ (सोमदिन) मैथिली नाटक “चान-चकोर” केर सफलतापूर्वक मंचन कएल गेल. कार्यक्रमक पहिल सत्रमे मैलोरंग द्वारा दू गोट सम्मान ज्योतिरीश्वर सम्मान आ रंगकर्मी श्रीकांत मंडल पुरस्कार जेकि प्रतिवर्ष रंगकर्मक क्षेत्रमे हुनक अद्भुत प्रतिभा लेल देल जाइत रहल अछि केर आयोजन छल जेकि प्रायोजित छल मिथिलानी आ समाजसेवी डा. ममता ठाकुर द्वारा. ज्योतिरीश्वर सम्मान हेतु चयनित छला पटना रेडियो स्टेशन स’ प्रसारित होमय बला “चौपाल” नामक नियमित कार्यक्रमक प्रस्तोता आ वरिष्ठ अभिनेता छत्रानन्द सिंह झा उर्फ बटुकभाइ आ रंगकर्मी श्रीकांत मंडल पुरस्कार हेतु युवा अभिनेता आशुतोष अभिज्ञ जेकि पटना स्थित “भंगिमा”क माध्यम स’ समूचा देशमे बेस नाओं क’ रहल छथि. सम्मान समारोहक पश्चात मैलोरंगक ऑफिशियल वेबसाइट “मैलोरंग डॉट कॉम” आ प्रसिद्ध नाटककार आ मैलोरंग संस्थाक अध्यक्ष महेन्द्र मलंगियाक नाम स’ प्रकाशित पुस्तक “महेन्द्र मलंगिया : जीवन एवं सृजन” केर विमोचन सेहो कएल गेल.
कार्यक्रमक दोसर सत्रमे प्रारम्भ भेल महीनो पूर्व नियारल आ अभ्यासल नाटक “चान-चकोर”. ज्ञात होए कि चान-चकोर आंग्ल भाखाक सुप्रसिद्ध नाटककार विलियम शेक्सपीयर रचित जगजियार ऐतिहासिक नाटक “रोमियो-जूलियट” केर मैथिली अनुवाद आ परिकल्पना अछि जेकि स्वयं मैलोरंग केर निदेशक प्रकाश झा केने छथि. मूल रचनामे “रोमियो-जूलियट” प्रेमक एकटा एहेन उपमा अछि जे ऊँच-नीच, जाति-पाति आ गरीब-धनिक सन रुढ़िवादी बन्हन के मिथ्या साबित करैमे सफल रहल अछि. प्रेमक एहि मूल कथाकें आधार पर कत्तेको सिनेमा आ नाटक रचल गेल. रामेन्द्र (रोमियो) एकटा नीच जातिक युवा जकरा एकटा उच्च खानदानक बेटी जूली (जूलियट) स’ प्रेम भ’ जाइत छैक आ एम्हर जूलीक विवाह वास्ते सुयोग्य वरकें क्रममे राजकुमार प्रताप केर चयन कैल जाइछ मुदा विधिनाकें लिखल एहेन जे रामेन्द्र आ जूलीकें प्रेम शनैः शनैः दुन्नू दिस एतेक प्रभावी होमय लागल जे गुप्त रूप स’ गामक एक मंदिरमे भगवान आ पंडितकें साक्षी मानि एक-दोसराकें संग जीयब-मरब के गाँठ बान्हि परिणय सूत्रमे बन्हि जाइत अछि मुदा खिस्सा एत्तहि समाप्त नैं होइ छै . ओकरा दुन्नूकें एहि प्रेमक मध्य जाति-पाति एहेन बाधा भ’ जाइत छैक जे रामेन्द्रकें अपन बालसखा मानेन्द्रक हत्या स’ जेकि जूली केर मसिऔत भाए राजा बाबूक हाथ स’ आ तत्पश्चात राजा बाबूक हत्या रामेन्द्रक हाथ स’ मने दू टा हत्याक संग चुकब’ परैत छैक. हत्याक सजा रामेन्द्रकें जिला-जयवार स’ निर्वासित करबाक आदेशक संग होइछ जेकि रामेन्द्र आ जूली दुन्नू गोटे वास्ते असह्य छल आ एक-एक दिन एक-दोसरा बिन काटब मोस्किल. जूलीकें अन्न-पानि त्यागबाक कारणें कमजोर हएब मृत्यु समान छल आ तहिना रामेन्द्रक वास्ते जूलीक संग नैं हएब मृत्यु समान. समसान घाटमे अचेत परल जूलीकें मृत मानि रामेन्द्र बिख खाए अपन प्राण द’ दैछ मुदा चेतना अबैत जूली अपन रामेन्द्रक मृत शरीर देखि अपनें हाथे धरगर चक्कू स’ अपन हत्या क’ लैत अछि आ एहि तरहें ई अमर प्रेम इतिहासमे अंकित भेल आ होइत आबि रहल अछि.
अंगरेजिया संस्कृतिकें रूढ़िवादी परम्परा पर कुठारघात क’ शेक्सपीयर जाहि विषय-वस्तुकें समेटने छथि ताहि विषय-वस्तुकें मिथिलाक संस्कृतिमे तदनुसार सन्हिया क’ ओकरा आधुनिक रूपमे प्रस्तुत करब बड्ड बेसी साहसक संग सृजनकारी विषय अछि.निश्चितरूपे एहि प्रयोगमे युवा रंग निर्देशक प्रकाश झा सफल रहलाह अछि आ एहि सफल यात्रामे हुनक संग डेगमे-डेग मिलाक’ चलनिहार रंगकर्मी लोकनिक योगदानकें कथमपि बिसरल नैं जा सकैछ यथा : मुकेश झा (चान/रामेन्द्र/रोमियो) ,अनिल मिश्रा (जूलीक पिता),सत्या मिश्रा (चकोर/जूली/जूलियट),प्रवीण कश्यप (पंडितजी),संतोष कुमार (राजा बाबू/मसिऔत भाए),अमरजीत राय (रामेन्द्रक बालसखा/बालेन्द्र), अमित कुमार (रामेन्द्रक बालसखा/मानेन्द्र),मनोज पाण्डे (राजकुमार प्रताप),रमण कुमार (जग्गा),ज्योति झा (ककना वाली दाई),नीरा झा (जूलियटकें माए),राजीव रंजन झा (पार्श्व स्वर),राजीव मिश्रा (पार्श्व ध्वनि),अजीत मलंगिया (तबला वादन), अखिलेश कुमार (की-बोर्ड),दीपक ठाकुर (पार्श्व संगीत), गोविन्द जी (प्रकाश परिकल्पना) आदिकें योगदान उल्लेखनीय सह प्रशंसनीय रहल.
कार्यक्रमक दोसर सत्रमे प्रारम्भ भेल महीनो पूर्व नियारल आ अभ्यासल नाटक “चान-चकोर”. ज्ञात होए कि चान-चकोर आंग्ल भाखाक सुप्रसिद्ध नाटककार विलियम शेक्सपीयर रचित जगजियार ऐतिहासिक नाटक “रोमियो-जूलियट” केर मैथिली अनुवाद आ परिकल्पना अछि जेकि स्वयं मैलोरंग केर निदेशक प्रकाश झा केने छथि. मूल रचनामे “रोमियो-जूलियट” प्रेमक एकटा एहेन उपमा अछि जे ऊँच-नीच, जाति-पाति आ गरीब-धनिक सन रुढ़िवादी बन्हन के मिथ्या साबित करैमे सफल रहल अछि. प्रेमक एहि मूल कथाकें आधार पर कत्तेको सिनेमा आ नाटक रचल गेल. रामेन्द्र (रोमियो) एकटा नीच जातिक युवा जकरा एकटा उच्च खानदानक बेटी जूली (जूलियट) स’ प्रेम भ’ जाइत छैक आ एम्हर जूलीक विवाह वास्ते सुयोग्य वरकें क्रममे राजकुमार प्रताप केर चयन कैल जाइछ मुदा विधिनाकें लिखल एहेन जे रामेन्द्र आ जूलीकें प्रेम शनैः शनैः दुन्नू दिस एतेक प्रभावी होमय लागल जे गुप्त रूप स’ गामक एक मंदिरमे भगवान आ पंडितकें साक्षी मानि एक-दोसराकें संग जीयब-मरब के गाँठ बान्हि परिणय सूत्रमे बन्हि जाइत अछि मुदा खिस्सा एत्तहि समाप्त नैं होइ छै . ओकरा दुन्नूकें एहि प्रेमक मध्य जाति-पाति एहेन बाधा भ’ जाइत छैक जे रामेन्द्रकें अपन बालसखा मानेन्द्रक हत्या स’ जेकि जूली केर मसिऔत भाए राजा बाबूक हाथ स’ आ तत्पश्चात राजा बाबूक हत्या रामेन्द्रक हाथ स’ मने दू टा हत्याक संग चुकब’ परैत छैक. हत्याक सजा रामेन्द्रकें जिला-जयवार स’ निर्वासित करबाक आदेशक संग होइछ जेकि रामेन्द्र आ जूली दुन्नू गोटे वास्ते असह्य छल आ एक-एक दिन एक-दोसरा बिन काटब मोस्किल. जूलीकें अन्न-पानि त्यागबाक कारणें कमजोर हएब मृत्यु समान छल आ तहिना रामेन्द्रक वास्ते जूलीक संग नैं हएब मृत्यु समान. समसान घाटमे अचेत परल जूलीकें मृत मानि रामेन्द्र बिख खाए अपन प्राण द’ दैछ मुदा चेतना अबैत जूली अपन रामेन्द्रक मृत शरीर देखि अपनें हाथे धरगर चक्कू स’ अपन हत्या क’ लैत अछि आ एहि तरहें ई अमर प्रेम इतिहासमे अंकित भेल आ होइत आबि रहल अछि.
अंगरेजिया संस्कृतिकें रूढ़िवादी परम्परा पर कुठारघात क’ शेक्सपीयर जाहि विषय-वस्तुकें समेटने छथि ताहि विषय-वस्तुकें मिथिलाक संस्कृतिमे तदनुसार सन्हिया क’ ओकरा आधुनिक रूपमे प्रस्तुत करब बड्ड बेसी साहसक संग सृजनकारी विषय अछि.निश्चितरूपे एहि प्रयोगमे युवा रंग निर्देशक प्रकाश झा सफल रहलाह अछि आ एहि सफल यात्रामे हुनक संग डेगमे-डेग मिलाक’ चलनिहार रंगकर्मी लोकनिक योगदानकें कथमपि बिसरल नैं जा सकैछ यथा : मुकेश झा (चान/रामेन्द्र/रोमियो) ,अनिल मिश्रा (जूलीक पिता),सत्या मिश्रा (चकोर/जूली/जूलियट),प्रवीण कश्यप (पंडितजी),संतोष कुमार (राजा बाबू/मसिऔत भाए),अमरजीत राय (रामेन्द्रक बालसखा/बालेन्द्र), अमित कुमार (रामेन्द्रक बालसखा/मानेन्द्र),मनोज पाण्डे (राजकुमार प्रताप),रमण कुमार (जग्गा),ज्योति झा (ककना वाली दाई),नीरा झा (जूलियटकें माए),राजीव रंजन झा (पार्श्व स्वर),राजीव मिश्रा (पार्श्व ध्वनि),अजीत मलंगिया (तबला वादन), अखिलेश कुमार (की-बोर्ड),दीपक ठाकुर (पार्श्व संगीत), गोविन्द जी (प्रकाश परिकल्पना) आदिकें योगदान उल्लेखनीय सह प्रशंसनीय रहल.
रिपोर्ट/फोटो : मनीष झा 'बौआभाइ'
Tags: हालचाल हालचाल : एहिपार


text:
उत्तरी साइप्रस
उत्तरी साइप्रस आधिकारिक रूपमे टर्कीय गणतन्त्र उत्तरी साइप्रस (टीआरएनसी; स्वयम-घोषित राज्य राज्य छी जे साइप्रस द्वीपक उत्तरपूर्वी भाग समावेश करैत अछि । टर्की द्वारा मात्र मान्यता प्राप्त, उत्तरी साइप्रसके अन्तर्राष्ट्रिय समुदाय द्वारा साइप्रस गणतन्त्रक भाग मानैत अछि ।
इतिहास[सम्पादन करी]
साइप्रस /ˈsaɪprəs/ ( सुनी) आधिकारीक: गणतन्त्र साइप्रस (यूनानी : Kuπpιakή Anuokpatίa एसिया क एक देश छी, जेकरा संस्कृति आ इतिहासका कारणसँ युरोप क भूभाग सेहो कहैत अछि । ई भूमध्य सागरमे रहल एक टापु छी । एकर राजधानी निकोसिया छी । बहुत लोगसभ युनानी भाषा बोलैत अछि । मुदा ई टापुक कुछ भाग टर्की भाषा बोलवालासभ गैरकानूनी रूपमे कब्जा करै रहल अछि । जुलाई १९७४ मे दूई-चरणमे केने आक्रमण पछा एहन भेल अछि। साइप्रसके युनान (ग्रिस)मे गाभ्न एथेन्समे योजना केल सत्तापलटक जवाफमे आक्रमण भेल अछि। साइप्रस युरोपेली संगठनक सदस्य छी ।
उत्तरी साइप्रस सब युरोपेली सङ्घ सदस्यक सबसँ दुर दक्षिण पूर्वमे अछि । उत्तरी साइप्रस निरन्तर रूपमे ४५०० सँ बेसी वर्षक इतिहासमे बाँचईरहल अछि। निकोसियाक ग्रीक साइप्रस आ टर्की साइप्रस समुदायसभसँ १९६३ मे शहरक क्रमश: दक्षिण आ उत्तरमे विभाजित कएल गेल अछि । १९५५-६४ क संकट पछा ई शहर तोडने छल । टर्की सन् १९७४ मे साइप्रस आ उत्तरी साइप्रस गणतन्त्रक बीचमे सैन्य बिरोधी बन्न पुगल पछा टर्कीसँ साइप्रसक द्वीपके आक्रमण केलावाद उत्तरी निकोसिया सहितक द्वीपके उत्तरमे कब्जा केलक । आज उत्तर निकोसिया उत्तरी साइप्रसक राजधानी छी, केवल टर्कीद्वारा मान्यता प्राप्त एक राज्य, जे अन्तर्राष्ट्रिय समुदायद्वारा साइप्रेयी क्षेत्रमे कब्जा कैर रहल मानैत अछि ।[४] १९६० मा निकोसिया साइप्रस रिपब्लिकक राजधानी बन्ल जे यूनानी आ टर्की साइप्रियट्स द्वारा स्थापित एक राज्य छी । १९६३ मे ग्रीक साइप्रस समुदाय पक्षसँ संविधानक संशोधन प्रस्ताव केने छल । जे टर्कीक साइप्रस समुदायसँ अस्वीकार केलक । बीजान्टिन समयमे , ई शहर सेहो लेफकोसिया क रूपमे सेहो उल्लेख कएल गेल छल । चौथो शताब्दी ईस्वीमे , शहर बिशपिक क सीट बनल छल ।[५]
प्रशासनिक विभाजन[सम्पादन करी]
उत्तरी साइप्रस ६ जिलासभमे विभाजित अछि: लेफकोसा, गजिमागुँसा, गिर्ने, गुँजेलयोर्ट, इस्केल जिला आ लेफ्केल । लेफ्केल जिला २०१६ मे गुँजेलयोर्ट जिलासँ विभाजन कैर स्थापित भेल छल । एकर अलावा थप बाह्र उप-जिलासभ पाँच ठूला जिलासभ आ २० टा नगरपालिकासभ बीच विभाजित अछि ।[६]
सन्दर्भ सामग्रीसभ[सम्पादन करी]
- ↑ TRNC SPO, Economic and Social Indicators 2014, pages=2–3
- ↑ २.० २.१ "KKTC", Turkish Ministry of Economy, अन्तिम पहुँच २८ जुलाई २०१५।
- ↑ "Saatler geri alınıyor!", Yeni Düzen, अन्तिम पहुँच १८ अक्टुबर २०१७।
- ↑ Kempen, Ronald van; Vermeulen, Marcel; Baan, Ad (2005). Urban Issues and Urban Policies in the New EU Countries. Ashgate. प॰ 207. आइएसबिएन 978-0-7546-4511-5. https://books.google.com/books?id=FHou6czhjqwC&pg=PA207.
- ↑ "Saint Tryphillius", Saintsoftheday108.blogspot.com, अन्तिम पहुँच १० मार्च २०१२।
- ↑ "Lefke 6. ilçe oldu!", Kıbrıs Postası, २७ दिसम्बर २०१६, अन्तिम पहुँच २७ दिसम्बर २०१६।


text:
पटना। आर्थिक मंदी क कारण तमाम राज्य मे रियल एस्टेट उद्योग सुस्त देखा रहल अछि, मुदा बिहार मे तस्वीर बिल्कुल अलग अछि। पिछला दू साल मे महाराष्ट्र , दिल्ली आओर एनसीआर समेत देश क तमाम हिस्सा स दर्जन स बेसी पैघ रियल्टी कंपनी बिहार पहुंच गेल अछि। बिल्डर क बिहार प्रेम क वजह ओहि ठाम मांग मे तेजी आओर निर्णय लेबाक मे सरकारी फुर्ती कए मानल जा रहल अछि।
बिहार मे राजधानी पटना आओर आसपास क इलाका मे एखन कइटा परियोजना चलि रहल अछि आओर ओहि मे स बेसीतर निवेश करनिहार डेवलपर दोसर राज्य स एलाह अछि। बिल्डर क संगठन कन्फेडरेशन ऑफ रियल एस्टेट डेवलपर्स एसोसिएशन ऑफ इंडिया (क्रेडाई) क अध्यक्ष ललित कुमार जैन क कहब अछि जे पिछला दू साल मे बाहरी राज्य स करीब 50टा बिल्डर बिहार मे परियोजना शुरू केलथि अछि। एहि मे महाराष्ट्र क सेहो कईटा बिल्डर छथि। हुनकर अनुसार मुंबई मे परियोजना क प्रस्ताव मंजूर हेबा मे दू स तीन साल लागि जाइत अछि जखन कि बिहार मे महज 15 दिन मे परियोजना मंजूर भ जा रहल अछि। एहि कारण स परियोजना आ निवेश अटकबा क खटका नहि रहैत अछि।
बिहार क उप मुख्यमंत्री सुशील कुमार मोदी क कहब अछि जे बुनियादी ढांचा स राज्य क विकास गति बरकरार राखल जा सकैत अछि आ एहि लेल निजी कंपनी क मदद लेबा मे सरकार नहि हिचकि रहल अछि। ओ कहला जे बिहार मे अगिला पांच साल मे हुनकर सबस बेसी जोर बुनियादी ढांचा परियोजना पर अछि।
पटना लग फतुहा मे करीब 120 करोड़ टका स अपर्णा वाणिज्यिक परियोजना बनेनिहार मुंबई क कंपनी रबरवाला बिल्डर्स क प्रबंध निदेशक तबरेज शेख सेहो कहला अछि जे बिहार मे बुनियादी ढांचा क किल्लत अछि आ यैह असली मौका अछि। बिहार क प्रमुख शहर मे प्रवासी भारतीय सेहो टका लगा रहल छथि, ताकि भविष्य मे ओ बिहार लौटकए बैस सकथि। रियल्टी कंपनी क नजर हुनका सब पर सेहो अछि।
क्रेडाई क मुताबिक बिहार मे सबस बेसी सक्रिय रियल्टी कंपनी दिल्ली आ एनसीआर क अछि। ग्रेटर नोएडा मे परियोजना बना रहल बेसीतर कंपनी बिहार पहुंच चुकल अछि। मुंबई क एकटा पैघ रियल्टी कंपनी क निदेशक नाम नहि खुलबाक शर्त पर कहला जे एखन धरि ओ बिल्डर बिहार गेलथि अछि जिनकर घर बिहार मे अछि, मुदा हुनकर कामयाबी देखि कए आब पूरा देश स बिल्डर ओहि ठाम जा रहल अछि। पटना क करीब गंगा नदी क कछैर मे 1,700 एकड़ मे शुरू भ रहल दीघा परियोजना पर देश भरि कए नामी डेवलपर क नजरि अछि। एहि मे मुंबई क 8टा कंपनी क निवेशक सूचना अछि।
निवेशक कए बिहार ल जेबा मे अहम भूमिका निभा रहल छथि बिहार फाउंडेशन क अध्यक्ष रवि शंकर श्रीवास्तव। ओ कहला जे बिहार मे कानून-व्यवस्था क हालत सुधरबा स लोक आब बिहार स बाहर नहि बल्कि बिहार मे मकान लेबा लेल धन निकाली रहल अछि। पिछला दू-तीन साल मे पटना आ पड़ोसी इलाका मे प्रॉपर्टी क दाम 200 स 250 फीसदी बढल अछि। हालांकि ऑल इडिया बिल्डर्स एसोसिएशन क सचिव आनंद गुप्ता एकर दोसर रूप देखबैत छथि। हुनकर अनुसार देश भरि क रियल्टी परियोजना मे बिहार स आएल मजदूर प्रमुख रूप स काज करैत छथि। मुदा आब ओ अपन राज्य क परियोजना मे खैप जाइत छथि। जाहि स बाकी राज्य क बिल्डर कए मजदूरक किल्लत भ गेल, दोसर जे मकान दिल्ली आ पूणे सन जगह मे मकान खरीदनिहार एकटा पैघ वर्ग बिहारी क छल जे आब अपन निवेश बिहार मे करब शुरू क देलक अछि। एहन मे इ सेहो कहि सकैत छी जे बिहार मे निर्माण शुरू भेला स आन ठाम क ग्राहक क संकट सेहो उत्पन्न भ गेल अछि। किया कि मजदूर आ ग्राहक दूनू मे बिहारक हिस्सेदारी काफी छल।
maithili news, mithila news, bihar news, latest bihar news, latest mithila news, latest maithili news, maithili newspaper


text:
नवका- पुरनका लेख सर्च करु...
हेलो मिथिलावासी...
कोसी केर कहर सं मिथिलाक एकटा बड़का हिस्सा कराहि रहल अछि. अखनो बड़ लोक एहन छथिन्ह जिनका कोनो राहत नहिं मिललन्हि अछि. बांध टूटला केर अतेक दिन बितला केर बादो अखनो हुनका खाय पिबय लेल किछ नहिं मिललन्हि अछि. अहां सभ सं आग्रह अछि जे अहां सभ ओहन लोक केर दुख... व्यथा... कष्ट केर हेलो मिथिला केर माध्यम सं दुनिया केर सामने लाबय केर कोशिश करु जाहि सं बेसि सं बेसि लोक हुनका सभक मदद लेल जुटटा. अहांक पास बाढ़िक कोनो फोटो होय... किनको संदेश देबाक होय... हमरा पास भेजु हम ओकरा एहि ठाम राखि दुनिया केर सामने लाबय के कोशिश करब. दुनिया भर मे सैकड़ों... लाखों एहन लोक छथिन्ह जे मदद के लेल आगां अएथिन्ह. बस हुनका सभ के केवल पता चलय के देरी छनि. त देर नहिं करु जे संदेश...फोटो... लेख... आपबीती अछि भेजु. हेलो मिथिला ओकरा सभ लोक केर सामने लाबय केर प्रयास करत...एनजीओ... प्रशासन ... सरकार के प्रतिनिधि सेहो देखथिन्ह... देखि कs ओहि परेशानी केर दूर करय के कोशिश करताह.
अहां एहि ईमेल पर अपन संदेश...फोटो...लेख भेजु...
hellomithilaa@gmail.com
सदस्यता लें टिप्पणियाँ भेजें (Atom)


text:
हमरालोकनिक देश मे बौद्धिक जगतक मध्य विचार-विमर्शक विभिन्न प्रकारक श्रृंखला निरन्तर रूप सँ अनवरत चलैत आबि रहल अछि एवं वर्तमान समय मे ई विमर्श सभ अनावश्यक रूप सँ हमरालोकनिक जिनगी मे अनघोल मचौने रहैत अछि, मुदा देश-राज्यक शिक्षा-व्यवस्था आधारित विमर्श, ओकर पतनशीलता औखन धरि विमर्शक मुख्यधारा मे जग्गह नहि बना सकल अछि, से दुर्भाग्यपूर्ण अछि।
ई कहबाक मिसियो आवश्यकता नहि कि अध्यापक, कोनहुँ शिक्षा-व्यवस्थाक कतेक पैघ महत्वपूर्ण अंग होइत अछि ! शिक्षा मे गुणवत्ताक बहाली हेतु समुचित संख्या मे योग्य शिक्षकक नियुक्त्ति अत्यन्त आवश्यक आ महत्वपूर्ण अछि। शिक्षा-व्यवस्थाक नींव छथि शिक्षक, एकर सम्पूर्ण संरचना कतहुँ ने कतहुँ प्रत्यक्षतः शिक्षकेक ऊप्पर आश्रित रहैत अछि।
हमरासभक ई दुर्भाग्य अछि जे भाषा एवं साहित्यिक स्तर पर एतेक समृद्धशाली होयबाक बादहुँ मैथिली प्राथमिक स्तर पर पठन -पाठन सँ फराक राखल गेल अछि मुदा ईहो सर्वविदित अछि जे संघ लोकसेवा आयोगक परीक्षा सँ उच्च स्तर पर महाविद्यालय- विश्वविद्यालय धरि मैथिली शिक्षा-व्यवस्था मे प्रयुक्त्त होइत रहल अछि। औखन मैथिलीक वरिष्ठ पत्रकार, सम्पादक, लेखक, प्रकाशक ओ पुस्तक विक्रेता शरदिन्दु चौधरी मैथिलीक प्राध्यापक वर्गक वर्तमान स्थिति सँ साक्षात्कार करा रहलनि अछि :
मैथिली आ मैथिलीक प्राध्यापक
आचार्य रमानाथ झा, सुरेन्द्र झा सुमन, शैलेन्द्र मोहन झा, नवीन चन्द्र मिश्र, डाॅ आनन्द मिश्र आ फेर डाॅ बासुकीनाथ झा, डाॅ रामदेव झा, डाॅ अमरेश पाठक, डाॅ लेखनाथ मिश्र, डाॅ भीमनाथ झा, डाॅ यशोदानाथ झा आदि प्राध्यापक लोकनिक नाम लैते एकटा सामर्थ्यवान व्यक्तित्वक आभा सोझाँ ठाढ़ भऽ जाइत अछि आ मैथिली सँ सम्बन्धित समस्याक निदान भऽ जाएत तकर विश्वाश रहैत अछि। एहि कड़ी मे आर कैक प्राध्यापक छलाह जिनक प्रखरता, योग्यता ओ सामर्थ सँ मैथिलीक पठन-पाठन, अनुसंधानक प्रक्रिया अपन मानक ठाढ़ कयलक। मुदा आजुक की स्थिति अछि से सभ केँ बूझल अछि। वैह महाविद्यालय-विश्वविद्यालय अछि, वैह विभाग सभ अछि, चकाचकी बढ़ि गेल अछि, तकनीक उन्नत भऽ गेल अछि मुदा अधिकांश प्राध्यापक लोकनि मे ओ तेज नहि छनि जनिका सभक नाम हम ऊपर मे वर्णित कऽ मैथिलीक प्रति विद्वताक विश्वाश प्रकट कयलहुँ अछि।
ई किएक भेल, एना विद्वताक महल भरभरा कऽ किए खसि पड़ल ताहि सँ सभ मैथिली प्रेमी चिन्तित अछि। ई मानल जे समाजिक जीवन मे सुविधा पयबाक दौरक कारण सभ क्षेत्र मे स्खलन भेल अछि मुदा ई स्खलन प्राध्यापक वर्ग मे किएक भेल से बहुत गंभीर विषय अछि। कारण एहि वर्ग केँ आदरणीय होयबाक कारणे अनेरे अनेक सुविधा प्राप्त भऽ जाइत अछि आ भौतिक सुविधा तँ एहि कारणे सुलभ छैक जे वेतन आ आन मद सँ अन्य नोकरिहारा सँ बेसी टाका भेट जाइत छैक। सत्य पूछल जाय तँ मेहनतिक अपेक्षा बहुत बेसी आमदनी होइत छैक। आ यैह कारण अछि जे एहि वर्ग मे दिनानुदिन ज्ञान अर्जनक भूख मरल जा रहल छैक आ मिथ्या विद्वान होयबाक स्वांग कयल जा रहल अछि।
हमरालोकनि प्राध्यापकक पर्यायवाची विद्वान बूझैत छी खास कऽ विषय विशेषक रूप मे। कारण जखन क्यो स्नातक डिग्री पौलाक बाद स्नातकोत्तर करैत, पी. एच. डी करैत अछि तँ ओकरा सँ अपेक्षा रखैत छी जे ओ व्यक्ति ओहि विषयक 'मास्टर' ज्ञाता तँ अछिहे जे अनुसंधान द्वारा ओहि विषयक विशेषज्ञ सेहो भऽ गेल अछि। होयबाको यैह चाही, कारण लोक ओकर एहि भारी-भरकम डिग्री देखि यैह अपेक्षा रखैत अछि। पहिलुक विद्वान लोकनि एकरा बुझलनि आ तेँ श्रेष्ठ प्राध्यापकक रूप मे प्रशंसित ओ चर्चित रहलाह। सभ दिन अपन विद्वताक बलें किछु-किछु नव करैत मैथिली केँ बहुत किछु देलथिन।
आइ स्थिति एकदम भिन्न अछि। सभ केँ वैह डिग्री छनि, वैह पद छनि मुदा विद्वताक ओज आ तेज नहि रहबाक कारणें ने प्रतिष्ठा छनि आ ने क्यो मोजर दैत छनि। एतेक धरि जे विद्यार्थियो वर्ग हुनका लोकनि केँ देखि नाक-भौंह सिकोड़ैत छनि। डाॅ जयकांत मिश्र, राधाकृष्ण चौधरी, दुर्गानाथ झा 'श्रीश', बाल गोविन्द झा 'व्यथित', ओ दिनेश कुमार झा आ देवकान्त झाक बाद क्यो मैथिली साहित्यक इतिहास लिखबाक सामर्थ नहि जुटा सकलाह। जँ प्रो. मायानन्द मिश्रक मैथिली साहित्यक इतिहास 2014 मे नहि अबैत तँ एहि वर्ग केँ विद्वानक रूप मे स्वीकारो नहि करैत ओ जाइत-जाइत लाज रखलनि। हम जनैत छी जे हम एहि वर्ग पर बहुत पैघ आरोप लगा रहल छी मुदा ईहो सत्य अछि जे आजुक कोनो विश्वविद्यालयक अध्यक्ष मे सामर्थ नहि छनि जे ओ 1990 सँ लऽ कऽ 2010 धरिक समेकित इतिहास लेखन कऽ सकथि। परिणाम ई अछि जे ई लोकनि विद्यार्थी वर्ग केँ उपरोक्त पोथी सभ पढ़बा लेल कहैत थकैत नहि छथि आ पोथी अछि जे कतहु भेटैत नहि अछि। ई लोकनि कोनो सेमिनार अथवा भाषणमाला मे जँ पेपर पढ़ैत छथि तँ ओतवेक चर्च करैत छथि जतबाक उल्लेख ओ लोकनि कऽ चुकल छथि। नव किछु नहि।
हमर मान्यता अछि जे प्राध्यापकेवर्ग विद्वान होइत अयलाह अछि आ होयबाक चाहियनि। मुदा विद्वानक अर्थ ई लोकनि प्रायः साहित्यकार बुझय लगलाह अछि। आ प्रायः तेँ मैथिलीक अधिकांश प्राध्यापक अध्ययन-अध्ययापन, अनुसंधान छोड़ि साहित्यकार बनबा लेल अपन निजता केँ, अपन परिचिति केँ बिसरल जा रहलाह अछि। कविताक, कथाक पोथी छपायब आ पुरस्कार लेल दौड़ लगायब जेना हिनका लोकनि केँ सभ सँ आवश्यक कार्य बुझाय लगलनि अछि। कविता, कविता अछि की नहि से भने क्यो साहित्यकार मानय वा नहि; ओकरा पाठ्यक्रम मे लगा विद्यार्थी केँ बकानि पिआयब अनिवार्य बूझल जाय लागल अछि। साहित्यकार आ विद्वान दुनूक दिशा दू होइछ। साहित्यकार निरंकुश होइछ आ विद्वान कर्तव्यनिष्ठ ज्ञाता; साहित्यकार प्रेरणास्त्रोत- विद्वान प्रेरक अर्थात एक दोसराक पूरक। एकक बिना दोसराक अस्तित्व कायम नहि भऽ सकैछ। प्रवर्तक-मीमांसकक सम्बन्ध होइछ साहित्यकार-विद्वानक बीच। साहित्यकार समाज केँ प्रेरणा दैथ, विद्वान ओकरा आत्मसात कऽ पीढ़ी दर पीढ़ी तैयार करैत अछि। तेँ ई काज साहित्यकारक काज सँ श्रेष्ठ अछि अतएव प्राध्यापकक विद्वान होयब आवश्यके नहि अतिआवश्यक।
एहि परिपेक्ष्य मे हमर प्राध्यापक लोकनि अपन दायित्व सँ प्रायः फराक भऽ गेल छथि। विषय ज्ञाता तँ जाय देल जाय विषय-वस्तुक परिचयो राखऽ सँ परहेज करैत छथि। संघ लोक सेवा आयोगक परीक्षा मे प्रश्न पूछल गेल - 'मैथिली भाषाक विकास मे राजेश्वर झा आ सुभद्र झाक योगदानक उल्लेख करू ?' विद्यार्थी वर्ग मे अनघोल भेल "आऊट ऑफ सिलेबस" प्रश्न पूछल गेल अछि। एकटा मैथिलीक प्राध्यापक जे एहि परीक्षाक एक्सपर्ट मानल जाइत छथि, हमरा शिकायत कयलनि प्रश्न पूछनिहारक प्रति। संगहि कोना परीक्षार्थी सफल होयत एहि अनटोटल प्रश्न उठबैत बहुत उटपटांग बात कहलनि। मुदा जखन हम दुनू विद्वानक योगदानक संक्षेप मे हुनका जानकारी देलियनि तँ बकर-बकर हमरा दिस देखैत रहलाह।
एहिना एकटा प्राध्यापक जखन संघ लोकसेवा आयोगक कापी देखय दिल्ली गेलाह तँ कापी देखबाक हेतु हुनका जे निर्देश देल गेलनि से नहि बूझि सकलाह। हारि कऽ ओहिठामक कर्मचारी केँ ओहि निर्देश केँ बुझयबाक आग्रह कयलथिन। परिणाम ई भेलनि जे ओ जे दुर्गति कयलकनि से फराक सम्पूर्ण मैथिल केँ हुनका सामने उद्धार कऽ देलकनि। मुदा हुनका लेल धनि सन। पुनः श्वानु प्रवृति जकाँ देह झारि , ओकरा पटा काज सम्पन्न कयलनि। जँ विद्वान रहितथि तँ ओ दिन नहि देखय पड़तनि।
मैथिलीक विकास मे जतेक बाधा अछि ताहि मे सभ सँ महत्वपूर्ण अछि मैथिलीक प्राध्यापकक मैथिली सँ नहि जुड़ब। वर्तमान मे अधिकांश प्राध्यापक नोकरी टा करैत छथि। सुविधा पाबि नेहाल छथि। ने अपना केँ मैथिलीक विकास लेल उपयोगी बना रहल छथि आ ने हुनका सँ जुड़ल जे पीढ़ी दर पीढ़ी विद्यार्थी बनि अबैत अछि तकरा मे योग्यता - क्षमता बढ़यबाक प्रयास करैत छथि। जँ एना नहि होइत तँ वर्तमानो मे सुयोग्य शिक्षकक पाँती लागल रहैत। जँ किछु सक्षम प्राध्यापक छथियो तँ ओ अव्यवस्थित माहौलक कारणें अपना केँ मुख्यधारा सँ फराक कऽ लेने छथि। परिणाम ई अछि जे अजुको विद्यार्थी केँ मैथिली सँ ओ ऊर्जा नहि भेट पाबि रहल छैक जे भेटबाक चाहैत छलैक। लोकसेवा आयोगक परीक्षार्थी लोकनि केँ सेहो हिनका लोकनि सँ सम्यक सहयोग नहि भेट पाबि रहल छनि जाहि कारणे पटना आ दिल्ली मे मैथिली सँ छुति नहि रखनिहार कोचिंग संचालक सभ परीक्षार्थीक दोहन करैत अछि।
कतोक वर्षक बाद किछु मैथिलीक प्राध्यापक लोकनिक बहाली भेलनि अछि। एहि मे किछु कुशाग्र युवा सेहो शामिल छथि। सर्वश्री सुधीर कुमार झा, अरविन्द कुमार सिंह झा, सुरेन्द्र भारद्वाज, शैलेन्द्र मोहन मिश्र, सुरेश पासवान, चक्रधर ठाकुर, वन्दना कुमारी, कृष्णमोहन ठाकुर, अजीत मिश्र, अरूण कुमार सिंह, नरेन्द्र नाथ झा आदि नवनियुक्त प्राध्यापक लोकनि सँ आशा कयल जाइछ जे ई लोकनि अपन सक्रिय गतिविधि सँ मैथिलीक विकास मे योगदान अवश्ये देताह। ओना 'खो मंगला पड़ल रह' बला जे स्थिति वर्तमान मे मैथिलीक शैक्षणिक जगत केँ गछारने छैक ताहि मे ईहो सभ मिज्झर भऽ जाथि तँ कोनो आश्चर्य नहि। तथापि आशा पर दुनिया चलैछ हम सभ सेहो आशान्वित छी जे नित-नवीन नव-नव खुजि रहल विकासक द्वारि लेल एही मे सँ क्यो भाषा विज्ञानीक रूप मे, क्यो साहित्यिक इतिहासकारक रूप मे तँ क्यो वैयाकरणाचार्यक रूप मे पुनः मैथिली केँ प्रतिष्ठापित करैत विद्वानक रूप मे परिगणित कयल जयताह।
★★★
संपर्क:
शरदिन्दु चौधरी
शेखर प्रकाशन, पटना


text:
नवका- पुरनका लेख सर्च करु...
शिक्षक पात्रता परीक्षा फार्म लेबय लेल उमड़ल भीड़
बिहार मे भारी संख्या मे टीचर बहाली होए वाला अछि. एहि के लेल शिक्षक पात्रता परीक्षा 17 जुलाई के होएत. परीक्षा मे शामिल होए लेल 25 मई सं फार्म भरा रहल अछि.
शिक्षक पात्रता परीक्षा फार्म लेबय लेल राज्य के सभ जिला मे लोक के भारी भीड़ उमड़ि रहल अछि. शिक्षक पात्रता परीक्षा मे शामिल होए वाला उम्मीदवार सभ जल्दी सं जल्दी फार्म लs भरि दय चाहय छथिन्ह.
आई-काल्हि सभ बैंक आओर जतय फार्म मिल रहल अछि ओतय अहांके भावी शिक्षकक भीड़ देखा जाएत. बैंक सभ मे भारी संख्या मे बैंक ड्राफ्ट बनि रहल अछि आओर ड्राफ्ट लsक लोक फार्म खरीद रहल छथिन्ह.
सभ जिला मे फार्म मिलय के टाइम अलग-अलग अछि. कई ठाम ई 10 बजे सं तं कई ठाम 11 बजे सं मिलैत अछि. फार्म खरीदय जाए सं पहिनेटाइम पता करि लेल जेहि सं गर्मी मे अहांके बेसि परेशानी नहि होए.
जतय फार्म मिल रहल अछि ओतय भीड़ के देखैत कइटा एक्ट्रा काउंटर बनाएल गेल अछि. बिहार मे कई ठाम तं फार्म के लsक मारि-पीट ...कर्मचारी के संग हाथापाई तक भ गेल अछि.
असल मे बिहार मे करीब तीन लाख शिक्षकक बहाली होए वाला अछि. अतेक भारी संख्या मे बहाली के देखैत लोक सभ एहि नीक मौका के छोड़य नहि चाहय छथिन्ह...फार्म भरि रहल छथिन्ह.
बिहार मे रहय वाला लोक सभ तं फार्म भरिए रहल छथिन्ह जे लोक बाहर रहय छथिन्ह हुनका बुलाsक सेहो फार्म भराएल जा रहल अछि. एक परिवार मे कई-कईटा फार्म भरा रहल अछि.
अगर अहां नौकरी के तलाश मे छी तं देर नहि करु. जल्दी सं ड्राफ्ट बनाउ आओर फार्म खरीद आवेदन करि दिऔ.एससी-एसटी के लेल परीक्षा फीस 50 रुपया आओर सभ के लेल 100 रुपया अछि.
पात्रता परीक्षा के फॉर्म 25 तारीख सं 6 जून तक मिलत. एकरा 10 जून तक भरि कs जमा करय के अछि. फॉर्म भरला के बाद 17 जुलाई के परीक्षा होएत.
परीक्षा मे दू पत्र होएत. अगर अहां प्राइमरी स्कूल... पहिल सं पाचिम तक के लेल टीचर बनय चाहय छी तं पहिल सत्र मे परीक्षा होएत. आओर अगर मिडिल स्कूल... छठिम सं आठिम क्लास के पढ़ाबय चाहय छी तं दोसर सत्र मे अहांक परीक्षा होएत. अगर दूनु परीक्षा देबय चाहय छी तं दूनु के लेल फॉर्म भरय पड़त.
प्राइमरी स्कूल के लेल जरूरी योग्यता अछि कम सं कम इंटर आ एकर समकक्ष... जखन कि मिडिल स्कूल के लेल स्नातक आ ओकर समकक्ष योग्यता होबाक चाही.
एक बात आओर जे अहां इंटर आ बीए कम सं कम 50 प्रतिशत अंक सं जरूर पास करने होए. ट्रेंड आ एससी-एसटी के 5 फीसदी अंक के छूट मिलतन्हि.
फॉर्म भरय के उम्र सीमा 37 साल अछि. पिछड़ा वर्ग के लेल 40 साल आओर एससी-एसटी के लेल 42 वर्ष अछि. जे टीचर ट्रेनिंग करने छथिन्ह हुनका 5 साल के छूट मिलतन्हि.
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
1). हम फेर सपना देखय लगलहुँए
केदार भैया,
हम फेर सपना देखय लगलहुँए
देखैत छी जे
दूर धरि पसरल अछि धानक खेत
दू-चारि टा नेना उल्लसित
लगा रहल अछि दौड़,
आरि पर, माथ पर धानक बोझ उठौने
मजूरक पाँति रचैत अछि अनुपम दृश्य
हवा मे एकटा अजबे संगीत अछि
आब ई रुनझुन धानक शीशक अछि
आ कि मजूर स्त्रीगणक पायल केर
कहि नहि सकैत छी!
दूर बस्तीक घर सँ उठैत अछि धुआं
साइत रतुका खेनायक ओरिआओन भ' रहल अछि
दृश्य बदलैत अछि आ
देखा पड़ैत छथि पिता
सिरमा मे बैसि जेना
दैत होथि आश्वासन
हम उठि कें छुबय चाहैत छी
हुनक पयर कि तखनहि
टूटि जाइत अछि हमर निम्न
भोरहरबा मे देखल एहि सपना मे
अनेक कालखंडक दृश्य मिज्झर अछि
खैर, खुशीक गप ई अछि केदार भैया
जे हम फेर सपना देखय लगलहुंए।
2). कविता पर भरोस
समयक धार बहल जा रहल अछि
आ ओकरा संग बहि रहल अछि बहुत किछु
सब किछु समय मे घटित होइत अछि
जेना सूर्यास्त आ सूर्योदय सेहो
जीवन आ मृत्यु सेहो समय सँ बान्हल अछि
कविता समये के रचैत अछि
मुदा कविता समय सँ बन्हाइत नहि अछि
ओ समय केर प्रतिवाद सेहो रचैत अछि
कविता वर्तमान टा मे नहि रहैत अछि
ओ समयक पार जाय चाहैत अछि
जिनगीक घमासान मे रहैत कविता
अपन लहुलुहान काया सँ
भविष्यक खिड़की फोलैत
ओ सुंदरतम सत्यक नव छंद रचैत अछि
तें अपना समयक पहिचान हम
कविताक माध्यमें करय चाहैत छी
हमरा मौजूदा समय सँ बेसी
कविता पर भरोस अछि।
3). अन्हार मे ठाढ़ लोक
बाजार सजल अछि चहुँदिस
जगमग प्रकाश अछि एतेक बेसी
जे आँखि चोन्हराय रहल अछि
सगरो कीनय आ बेसाहय के होड़ अछि
कतहु आतिशबाजी भ'रहल अछि
तँ कतहु तोप गरजि रहल अछि
केओ धने-वित्त अघायल अछि
तँ ककरो नेना एक कौर भात खातिर
तोड़ि रहल अछि दम
चहुँदिस लोक सब भागि रहल अछि
मुदा कतहु पहुँच नहि रहल अछि
सामान सभ महंग भेल जा रहल अछि
मुदा मनुक्खक मोल घटल जा रहल अछि
खसब एगो राष्ट्रीय परिघटना भ' रहल गेल अछि
खाली अर्थव्यवस्था आ राष्ट्रीय मुद्रा नहि
लोको खसि रहल अछि मनुक्खता सँ
मुदा एहि जगमग इजोत आ
चोन्हराबय बला प्रकाश सँ दूर
अन्हरिया मे ठाढ़ जे किछु लोक
क' रहल अछि अपन अधिकारक लेल संघर्ष
आ नित देखैत अछि नव-नव स्वप्न
वैह अछि हमरा संग ठाढ़ एहि दु़श्काल मे
ओकरे लेल हम लिखैत छी कविता
वैह अछि हमर अपन समांग।
4). एकरस तँ नहिए रहत जिनगी
हे हमर प्रिया,
जहिया भेटल रही हम एक दोसरा कें
उम्मीदक कतेक रंग छल आसमान मे,
कतेक गंध पसरल छल चहुँओर
भविष्यक कतेक सपना बुनने रही हम
ई भेंट मात्र हमरे अहाँक नहि छल
कतेक रास लोक, कतेक संबंध
कतेक रास बाट आ यात्राक नेयार
आबि जुड़ल छल हमरा सभक संग
एकाकी दिनक दुख आ उदासी
छुटि गेल छल कतौ पाछू
जिनगीक नव-नव रंग
आबि रहल छल सोझां
बुझा रहल छल जे जिनगी
आर किछु नहि मात्र वसंतक नाम थिक
कहाँ सोचने छलहुँ जे जिनगी मे
समय एहिना पसारैत रहैछ भ्रम
ऊ उमिरे एहन छल, जतय
बुझाइते नहि छल जे समयक संग
बीति जाइत अछि सब किछु
भोरक बाद साँझो होइत छैक
आ माझ जिनगी आबि जाइत छैक राति
जिनगीक रंग-रभस मे डूबल
पते नहि चलैत छैक जे
चहुँदिस पसरल बाजार सँ
घेरा जाइत छैक जिनगी
बाजार सँ घेरायल जिनगी मे
मोन पड़ैत अछि जे हमरा सभ
देखने रही कहियो पैघ-पैघ सपना
किछु नवजात अबोध इच्छा छल
जकरा पोसि केँ करबाक छल सियान
मुदा की करबै जे मोनक बात मोने रहि गेल
वसंत विदा भ' गेल अछि तत्काल
जे सब लोग प्रेम करैत छलाह
से सब बिसरि गेल छथि हमरा सभ कें
मुदा एखनो ई उम्मीद ते बाँचले अछि
जे रातिक अन्हारक बाद होइत भोर
फेर सँ हरियाओत नवगछुलीक डारि
फेर जिनगी मे रंग आ फूलक आओत बहार
एकरस तँ नहिए ने रहत जिनगी!
5). के माफ करत हमरासभ कें
के माफ करत हमरासभ केँ
हम सभ हवा मे माहुर घोरलहुँ
नष्ट कयलहुँ जंगल-पहाड़
चिड़ै सभ लेल नहि रह' देलहुँ
खोंता बनबै खातिर गाछ
एतबे नहि किछु गाछ केर कद घटा
कयलहुँ अपन अहं केर तुष्टी
इनार-पोखरि भरि बनेलहुँ अपन कोठा
जीवनदायिनी नदीक प्रवाह नष्ट कयलहुँ
माछ केँ सजेलहुँ अपन एक्वेरियम मे
कतेको वन्य आ जलजीवक
बनलहुँ विनाशक कारण
नै गौरैया बाँचल अंगना मे
आ ने गंदगी साफ करय बला गिद्ध
की एहन जुलूम करी हमसभ
अपने तँ गिद्ध नहि बनि गेलहुँ
के माफ करत हमरा सभ केँ
नेना सँ ओकर नेनपन छिनलहुँ
आ उजाड़ि देलहुँ ओकर खेलक मैदान
माल-मवेशी लेल चारागाह सेहो कहाँ
बांचि सकल हमरा सभक लालच सँ
के माफ करत हमरा सभ केँ
कोन मुंहे कहबै अबै बला पीढ़ी केँ
जे बौआ, माफ करि दिहअ हमरा सभ कें
जे नहि रहय देलक अपन संतति लेल
दुनिया केँ ओहन सुन्नर आ समृद्ध
जेहन भेटल छल हमरा सभ कें पुरखा सँ।
●●●
रमण कुमार सिंह मैथिली आ हिन्दीक चर्चित कवि छथि। एखन धरि हिनक मैथिली मे दू गोट काव्य-संग्रह 'फेर सँ हरियर' आ 'दुःस्वप्नक बाद' शीर्षक सँ तथा हिन्दी मे 'बाघ दुहने का कौशल' शीर्षक सँ एकटा काव्य-संग्रह मे प्रकाशित छनि। एकर अतिरिक्त विभिन्न पत्र-पत्रिका मे निरन्तर रचना सभ प्रकाशित-प्रशंसित। सम्प्रति दिल्ली मे 'अमर-उजाला' दैनिक मे सम्पादकीय पृष्ठ पर प्रमुख उपसंपादकक रूप मे कार्यरत। हिनका सँ kumarramansingh@gmail.com पर सम्पर्क कएल जा सकैत अछि।
वसंत विदा भ' गेल अछि तत्काल Reviewed by e-Mithila on मार्च 05, 2020 Rating:
सदस्यता लें टिप्पणियाँ भेजें ( Atom )


text:
रामेछाप जिला
रामेछाप नेपालक मध्यमाञ्चल विकास क्षेत्र, जनकपुर अञ्चलम अवस्थित एकटा दुर्गम पहाडी जिला छी। राजधानी समेत रहल मध्यमाञ्चल विकास क्षेत्रक १९ हम जिला मे अवस्थित रामेछाप सेवा सुविधाक हिसावसँ एकटा विकट क्षेत्र छी। राजधानीसँ जुडल काभ्रेपलाञ्चोक जिला, चीनसँ सीमा जोडल दोलखा आर ओखलढुङ्गा जिला आर तराई जुडल सिन्धुली जिलाक बीचक १,५४६ वर्ग किलोमिटरको ई जिला पर्याप्त श्रोत आर साधन भेलाह पश्चात उपेक्षित अवस्थाम अछि।
जनसंख्या[सम्पादन करी]
राष्ट्रिय जनगणना २०६८ अनुसार रामेछाप जिलाक कूल जनसंख्या २,०२,६४६ जन मध्ये पुरुषक संख्या ९३,२८६ आर महिला १,०९,२६० रहल अछि ।[१] जनघनत्व २०९ प्रति कि.मि अछि तहिना ग्रामिण जनसंख्या १,८७,८८२ रहल अछि।
जिलागत निर्वाचन क्षेत्र अन्तर्गत रामेछाप जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत रामेछाप जिला कऽ नक्सा नीचा देल गेल अछि। [३]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "नेपालको राष्ट्रिय जनगणना २०६८ (गाविस तह)", राष्ट्रिय योजना आयोग, नेपाल सरकार, नोभेम्बर २०१२, अन्तिम पहुँच नोभेम्बर २०१२।
- ↑ "नेपालका जिल्लाहरुको सम्पूर्ण विवरण (जनसंख्या, क्षेत्रफल, सदरमुकाम )", http://www.statoids.com/ynp.html।
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
नवका- पुरनका लेख सर्च करु...
सकरी बिरौल रेलखंड केर उद्घाटन
रेल मंत्री लालू यादव दिसम्बर के पहिल हफ्ता मे सकरी-बिरौल के बीच बनल नवका रेलखंड के उद्घाटन कs सकैत छथि. ओना ताऱीख के लs क कनि कन्फ्यूजन अछि. एक के होएत कि दु के ? सकरी-बिरौल के बीच रेलखंड पर सभ काज पूरा भs गेल अछि. जकर बाद कई बेर एकर उद्घाटन के खबर आएल मुदा नहिं भेल. ओना एहि बेर उम्मीद अछि जे रेललाइन चालू भs जाएत. रेलमंत्री जहिआ रेलखंड के उद्घाटन करताह उम्मीद अछि ओहि दिन दरभंगा सं पुरी के लेल दरभंगा-पुरी एक्सप्रेस ट्रेन के शुरू सेहो करताह.
सदस्यता लें टिप्पणियाँ भेजें (Atom)


text:
पटना : साल 2020 क बिहार विधानसभा चुनाव क दौरान कोन राजनीतिक दल कए केतबा आय भेल आ के केतबा टका खर्च केलक ? एकर लेखा जोखा ADR (Association For Democratic Reforms) अपन रिपोर्ट जारी केलक अछि. रिपोर्ट क मुताबिक राजनीतिक दल क पिछला चुनाव क तुलना मे चुनावी खर्च घटि गेल अछि. 2015 क विधानसभा चुनाव मे बिहार क सब राजनीतिक पार्टी सब जतय 150.99 करोड़ खर्च केने छल ओतहि 2020 क चुनाव मे सब दल 81.86 करोड़ खर्च केलक अछि.
भाजपा खर्च करबा मे सबस आगू, कमाई मे पीछु
बिहार विधानसभा चुनाव 2020 क दौरान भाजपा 35.83 करोड़ क आय घोषित केलक अछि, जो JDU (55.607 करोड़), BSP (44.581
करोड़) आ कांग्रेस (44.536 करोड़) क बाद चारिम सबस पैघ राशि अछि. मुदा, खर्च क मामला मे भाजपा सबस आगू रहल. भाजपा
54.721 करोड़ क खर्च देखेलक अछि, ओकर बाद कांग्रेस 12.352 करोड़, JDU 9.851 करोड़ आ BSP 4.794 करोड़ क व्यय
घोषित केलक अछि. बिहार विधानसभा चुनाव 2015 मे सब दल क कुल व्यय 150.99 करोड़ छल, जाहि मे स भाजपा सबस बेसी
103.76 करोड़ क खर्च घोषित केने छल. ओकर बाद समाजवादी पार्टी (15.65 करोड़), JDU (13.63 करोड़) और कांग्रेस (9.88
करोड़) क धनराशि खर्च केने छल.
उम्मीदवार क भुगतान पर बेसी खर्च
2020 बिहार चुनाव मे राजनीतिक दल उम्मीदवार क भुगतान राशि पर सबस बेसी 46.5933 करोड़ क खर्च घोषित केलक अछि, जे
दल द्वारा कुल खर्च क 35.827% अछि. एकर बाद यात्रा पर कुल 37.324 करोड़ (28.70%) आ प्रचार पर दल कुल मिलाकए
36.73 करोड़ रुपए खर्च केलक, जबकि विधानसभा चुनाव 2015 क दौरान चुनाव लड़निहार राजनीतिक दल सब प्रचार क माध्यम पर सबस बेसी 74.97 करोड़ क राशि खर्च केने छल. एकर बाद यात्रा व्यय पर 59.32 करोड़, उम्मीदवारों क भुगतान पर 46.618 करोड़ आ
अन्य खर्च पर 9.902 करोड़ क राशि घोषित केने छल. राजनीतिक दल यात्रा पर भेल खर्च क 98.12 फीसदी अपन स्टार प्रचारक क
दौरा पर खर्च केलक जे 36.62 करोड़ छै.
128 दिन बादो राजद, लोजपा सहित 7टा दल नहि देलक ब्योरा
नियम क मुताबिक राजनीतिक दल कए चुनाव क अंतिम तिथि क 75 दिन क अंदर अपन खर्च क ब्योरा चुनाव आयोग कए देबाक छै. एहि मामला मे सबस नीक प्रदर्शन ओवैसी क पार्टी AIMIM क अछि, ओ एक दिनक देरी नहि केलक. अपन बेहतर पार्टी प्रबंधन लेल प्रसिद्ध भाजपा 48 दिन क देरी केलक. जदयू 21 दिन आ कांग्रेस 43 दिन क देरी केलक. BSP 63 दिन क देरी केलक, मुदा राजद, लोजपा आ CPI सन 7टा दल चुनावी खर्च चुनाव आयोग क वेबसाइट पर एखन धरि नहि जमा केलक अछि.


text:
दिल्ली। 19 अक्टूबर।
आरजेडी विधायक राजबल्लभ यादव केर जमानत क' चुनौती देबै बला याचिका पर सुनवाई करैत सुप्रीम कोर्ट ट्रायल कोर्ट क' आदेश देलन्हि कि रेपपीड़िता केर गवाही दर्ज नै कराओल जाय। रेपपीड़िता सुप्रीम कोर्ट म' अप्पन जान क' खतरा बतबैत कहली कि ओ बयान दर्ज नै करा सकती। मामला केँ अगला सुनवाई 24 अक्तूबर क' होयत। एहि मामला केँ सुनवाई सुप्रीम कोर्ट म' 17 अक्तूबर क' होयबाक छल जे नै भ' सकल।
राजबल्लभ पर एहि बरख 6 फरवरी क' बिहारशरीफ म' अप्पन आवास पर कथित तौर पर नाबालिग संग रेप केर आरोप छैन्ह। काफी समय तक गिरफ्तारी सँ भागवाक बाद स्थानीय कोर्ट हुनका भगोड़ा घोषित करि कुर्की केर आदेश देलन्हि। ऐहिक बाद राजबल्लभ सरेंडर केना छलाह।